title: Smedjebackenin kunta

text: Vuonna 1895 Norrbärken maalaiskuntaan perustettiin Smedjebackenin taajaväkinen yhdyskunta. Se erotettiin vuonna 1918 Smedjebackenin kauppalaksi. Vuoden 1952 kuntauudistuksessa Malingsbon maalaiskunta liitettiin Söderbärken maalaiskuntaan. Smedjebackenin kauppalaan ja Norrbärken maalaiskuntaan uudistus ei vaikuttanut. Vuonna 1967 Norrbärken maalaiskunta liitettiin kauppalaan. Kauppala muutettiin vuonna 1971 Smedjebackenin kunnaksi. Vuonna 1974 Smedjebackenin kuntaan liitettiin vielä Söderbärken kunta.


title: Smedjebackenin kunta

text: Nykyinen vaakuna on entisen Smedjebackenin kauppalan vaakuna. Myös Norrbärken ja Söderbärken maalaiskunnilla oli omat vaakunat.


title: Smedjebackenin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 455 Suomessa syntynyttä, mikä vastasi 4,2 prosenttia kunnan väestöstä.


title: Smedjebackenin kunta

text: Vielä vanhempien vuoden 1984 lopun tietojen mukaan 7,4 prosenttia kunnan asukkaista oli ulkomailla syntyneitä. Tuolloin kunnassa asui 689 Suomessa syntynyttä, mikä vastasi 5,2 prosenttia kunnan väestöstä.


title: Smedjebackenin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 179 476 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 58 000 kruunua.


title: Smedjebackenin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Smedjebackenin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Smedjebackenin kunta

text: Kunnassa on 6 taajamaa, joiden osuus kunnan väestöstä vuoden 2010 lopussa oli 68,1 prosenttia. Taajamien ulkopuolella asui tuolloin 3 420 asukasta. Seuraavassa on lueteltu kunnan alueella sijaitsevat taajamat väkilukuineen:


title: Smedjebackenin kunta

text: Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Ludvikan taajamassa on 14 498 asukasta, ja se kuuluu pääosin Ludvikan kuntaan.


title: Smedjebackenin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Smedjebackenin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Smedjebackenin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Smedjebackenin kunnanvaltuustossa vuodesta 1973 lähtien.


title: Smedjebackenin kunta

text: Vuoden 2010 kunnallisvaaleissa Ruotsin sosiaalidemokraattinen työväenpuolue sai Smedjebackenissa suhteellisesti enemmän ääniä kuin missään muussa Ruotsin kunnassa.


title: Smedjebackenin kunta

text: Vuodesta 2016 alkaen kunta on jaettu seuraaviin piireihin:


title: Smedjebackenin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Smedjebackenin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Smedjebacken

text: Smedjebacken on samannimisen Smedjebackenin kunnan keskustaajama. Se sijaitsee Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 5 100 asukasta.


title: Smedjebacken

text: Smedjebacken oli 1970-luvun alun kuntauudistukseen asti kauppala.


title: Josef Vašíček

text: Josef Vašíček (12. syyskuuta 1980 Havlíčkův Brod, Tšekkoslovakia – 7. syyskuuta 2011 Jaroslavl, Venäjä) oli tšekkiläinen jääkiekkoilija, pelipaikaltaan keskushyökkääjä.


title: Josef Vašíček

text: Carolina Hurricanes Vašíčekin NHL:ään vuonna , kun Vašíček pelasi vielä Tšekin A-juniorisarjassa. Hän siirtyi heti seuraavalle kaudelle Pohjois-Amerikkaan. Kaksi ensimmäistä kautta kuluivat Kanadan OHL-juniorisarjassa. NHL-kausi 2000–2001 oli Vašíčekin ensimmäinen aikuisten sarjassa ja NHL:ssä. Vašíček pelasi Carolina Hurricanesissa yhteensä kuusi kautta ja voitti joukkueessa Stanley Cupin vuonna 2006. Vašíček pelasi Tšekin Extraligassa HC Slavia Prahassa. Kausi 2006–2007 kului puoliksi Carolina Hurricanesissa ja Nashville Predatorsissa. Vašíčekin viimeinen kausi NHL:ssä 2007–2008 meni New York Islandersissa. Vašíček siirtyi kaudeksi 2008–2009 KHL:ään Lokomotiv Jaroslavliin.


title: Josef Vašíček

text: Vašíček oli voittamassa jääkiekon maailmanmestaruutta Tšekin maajoukkueessa vuonna 2005. Hän edusti Tšekkiä myös vuosien 2003 ja 2009 maailmanmestaruuskilpailuissa, vuoden 2004 maailmancupissa sekä vuoden 2010 talviolympialaisissa.


title: Josef Vašíček

text: Vašíček kuoli 7. syyskuuta 2011, kun Lokomotiv Jaroslavlia kuljettanut lentokone putosi maahan lähellä Jaroslavlin kaupunkia.


title: Ptolemaios XIV

text: Ptolemaios XIV (59–44 eaa.) oli Egyptin faarao 47–44 eaa.. Hänen isänsä oli Ptolemaios XII Auletes. Hänen vaimonsa, siskonsa ja kanssahallitsijansa oli Kleopatra VII.


title: Ptolemaios XIV

text: Ptolemaios XII:n kuoltua vuonna 51 Kleopatra VII nousi valtaistuimelle. Vuonna 50 eaa. Ptolemaios XIII:sta tuli Kleopatran kanssahallitsija. Ptolemaios XIII hallitsi yksin vuodesta 49 eaa. kuolemaansa Aleksandrian sodan aikana vuonna 47 eaa. Tämän jälkeen Kleoptatra nousi jälleen valtaistuimelle, tällä kertaa Ptolemaios XIV kanssahallitsijanaan. Julius Caesarin murhan jälkeen Kleopatra murhasi Ptolemaioksen.


title: Janne Jalasvaara

text: Janne Jalasvaara (s. 15. huhtikuuta 1984 Oulu) on suomalainen jääkiekkopuolustaja, joka edustaa SHL:n Rögle BK:ta. Hänellä on takanaan yhteensä 364 runkosarjaottelua SM-liigasta ja hän on tehnyt niissä yhteensä tehot 35+63=98. Peruspuolustajan vahvuudet ovat pelisilmässä. Jalasvaara solmi loppukauden mittaisen sopimuksen Rögleen 9. joulukuuta 2017 oltuaan alkukauden ilman seuraa.


title: Janne Jalasvaara

text: Jalasvaara on Oulun Kärppien kasvatti, mutta hän siirtyi jo B-juniori-ikäisenä Bluesiin, jonka SM-liigarinkiin hän nousi kaudella 2002–2003. Jalasvaara teki SM-liigadebyyttinsä 28. marraskuuta 2002 vieraissa Helsingin IFK:ta vastaan. Hän pelasi SM-liigassa 14 runkosarja- ja kolme playoff-ottelua ilman tehopisteitä. Jalasvaara edusti kaudella myös Bluesin A-nuoria, joissa voitti SM-hopeaa ja oli pudotuspelien tehokkain puolustaja. Kaudella 2003–2004 hän pelasi SM-liigassa 39 runkosarja- ja yhdeksän playoff-ottelua tehden yhden syöttöpisteen. Miesten pelit tulivat tutuksi myös kolmen Mestis-ottelun verran alle 20-vuotiaiden maajoukkueesta.


title: Janne Jalasvaara

text: Kaudella 2004–2005 Jalasvaara teki Bluesissa 49 runkosarjaottelussa tehot 1+5=6. Hän teki SM-liigauransa avausmaalin 1. maaliskuuta 2004 kotona Porin Ässiä vastaan. Kaudella 2005–2006 Jalasvaaran vastuu Bluesissa pieneni entisestään. Hän pelasi vain 17 runkosarjaottelua ja yhden playoff-ottelun. Jalasvaara pelasi kauden aikana Mestiksessä lainalla Järvenpään Haukoissa, Kirkkonummen Salamoissa ja Kiekko-Vantaassa 13 ottelua tehoilla 2+4=6.


title: Janne Jalasvaara

text:
Seuraavat kaudet Jalasvaara edusti Kalevan Palloa, josta hän siirtyi kesken kauden 2010–2011 KHL-joukkue OHK Dinamo Moskovaan. Moskovassa Jalasvaara pelasi viisi täyttä kautta ja siirtyi sitten kaudeksi 2015–2016 HK Sotšin riveihin. Siellä Jalasvaara pelasi vain yhden kauden ennen siirtoa kiinalaisjoukkue Kunluniin. Jalasvaara toimi Kunlunin joukkueen kapteenina siellä pelaamansa kauden.
Kaudella 2017–18 Jalasvaara aloitti Ruotsin pääsarjassa SHL:ssä ja Röglessä.


title: Janne Jalasvaara

text: Jalasvaara teki maajoukkuedebyyttinsä kauden 2010–2011 Euro Hockey Tourilla.


title: CB Málaga

text: Club Baloncesto Málaga (tunnetaan sponsorointisyistä myös nimellä "Unicaja Malaga") on espanjalainen koripalloseura.


title: CB Málaga

text: Seura syntyi kahden koripalloseuran, Unicaja Rondan ja Mayoral Maristasin, seurafuusiossa vuonna 1992. Unicaja Ronda perustettiin jo vuonna 1977 ja Mayoral Maristas perustettiin vuonna 1953 nimellä Ademar Basket Club. 1972 nimi vaihdetiin vielä CB Maristas de Málagaan ja seura nousi 1988 ACB:hen.


title: CB Málaga

text: Málaga oli ensimmäisen kerran lähellä Espanjan mestaruutta kaudella 1994–1995, jolloin seura pääsi ACB:n loppuotteluihin. Myös kaudella 2001–2002 seura sijoittui sarjan toiseksi. Kaudesta 2001–2002 lähtien Málaga on pelannut Euroliigassa. Ensimmäisen Espanjan mestaruuden seura voitti vuonna 2006.


title: Naura pois

text: Naura pois on Jope Ruonansuun vuonna 2002 julkaisema kokoelma-albumi. Se sisältää 20 Ruonansuun esittämää kappaletta 1990-luvulla ja 2000-luvun alulla julkaistuista albumeista.


title: Homokiraalisuus

text: Homokiraalisuus on kiraalisten molekyylien eli enantiomeerien yhtäläistä kiraalisuutta. Yleensä kiraalisuus todetaan ilmoittamalla, onko molekyyli tyyppiä L vai D. Nämä ovat toistensa peilikuvia, eli ne edustavat vastakkaisia kätisyyksiä. Jos kahden molekyylin kiraalisuus on L ja L, ne ovat homokiraalisia, samoin kuin jos ne ovat tyyppiä D ja D. Jos ne ovat tyyppiä L ja D, ne eivät ole keskenään homokiraalisia.


title: Homokiraalisuus

text: Homokiraalisuus on elämälle välttämätöntä. Esimerkiksi elävissä soluissa olevat aminohapot ovat tyyppiä L. Monesti L-yhdisteiden paikalle tulevat D-muodot ovat myrkyllisiä. Muutenkaan erilaiset muodot eivät toimi yhdessä esimerkiksi proteiineissa, jotka koostuvat aminohapoista. Homokiraalisuuden syntyä elävien olioiden aminohapoissa, emäksissä, sokereissa ym. ei täysin ymmärretä evoluutioteorian näkökulmasta tarkasteltuna.


title: Homokiraalisuus

text: Joidenkin autokatalyyttisten reaktioiden on havaittu vahvistavan tiettyä kiraalisuutta. Kiraalisuus pystyy joskus helpostikin siirtymään katalyytista katalysoitavaan alun perin eri kiraalisuuksia sisältävään molekyylijoukkoon. Tämä ei selitä kiraalisuuden alkuperää, sillä reaktio vaatii ainakin jossain määrin enemmän jompaakumpaa kiraalisuutta. Sen on oletettu liittyvän muun muassa ulkoa tulevaan polarisoituun säteilyyn tai beta-hiukkasiin, jotka vuorovaikuttavat eri tavoin erikiraalisten yhdisteiden kanssa.


title: Jan-Erik Andelin

text: Jan-Erik Andelin (s. 1962) on Hufvudstadsbladet-lehden toimittaja ja 2018 alkaen median Pohjoismaiden kirjeenvaihtaja. Ennen sitä hän toimi 2010–2018 Hufvudstadsbladetin ja mediatalo KSF Median muiden uutismedioiden pääkirjoitustoimittajana. Hän on myös toiminut KSF Median kehityspäällikkönä vuosina 2007–2009.


title: Jan-Erik Andelin

text: Andelin oli mukana perustamassa Vasemmistoliittoa vuonna 1990 ja pyrki puolueensa ehdokkaana eduskuntaan vuoden 2003 vaaleissa. Hän toimi vasemmistolaisen Ny Tid-lehden päätoimittajana vuosina 2002–2004 ja Borgåbladetin päätoimittajana 2004–2007. Andelin, joka on metodisti, sai Kirkon tiedonvälityspalkinnon vuonna 2006. Koulutukseltaan Andelin on valtiotieteen kandidaatti.


title: Jamaikan vaakuna

text: Jamaikan vaakuna on lipun ohella Jamaikan tunnus. Siinä on Pyhän Yrjön risti, jonka päällä on viisi ananasta, maan tärkeintä maataloustuotetta. Vaakunaa tukee kaksi arawak-intiaania, saarten alkuperäistä asukasta. Vaakunan yllä on krokotiili ja alla purppuranvärisessä nauhassa on maan motto, "Out of many, one people", suomeksi "Monesta kansasta yksi".


title: Samoan jalkapallomaajoukkue

text: Samoan jalkapallomaajoukkue edustaa Samoaa kansainvälisissä miesten jalkapallokilpailuissa. Sitä hallinnoi Samoan jalkapalloliitto. Samoan jalkapalloliitto on FIFAn Oseanian maanosaliiton OFC:n jäsen.


title: Samoan jalkapallomaajoukkue

text: Samoan ainoa menestys on tullut Etelä-Tyynenmeren kisoista, johon joukkue on selvinnyt kolmesti. Parhaimmillaan Samoa selvisi turnauksen välieriin vuonna 1983.


title: Wuhanin taistelu

text: Wuhanin taistelu oli suuri taistelu Kiinan ja Japanin välisessä sodassa. Taisteluun osallistui Kiinan puolella yli miljoona vallankumousarmeijan sotilasta Tšiang Kai-šekin johdossa sekä Neuvostoliiton ilmavoimien vapaaehtoisia lentäjiä. He puolustivat kaupunkia Yasuji Okamuran johtamien japanilaisten joukkoja vastaan. Taistelu käytiin Jangtse-joen pohjoisilla ja eteläisillä rannoilla, leviten laajoille alueille Anhuin, He'nanin, Jiangxin ja Hubein provinsseihin. Se kesti yhteensä neljä ja puoli kuukautta ja oli pisin, suurin ja yksi merkittävimmistä taisteluista koko sodassa.


title: Hjulstan metroasema

text: Hjulstan metroasema on yksi Tukholman metron asemista. Asema on osa metron sinistä linjaa ja toimii pääteasemana linjalle 10. Asemaa edeltää Tenstan metroasema. Etäisyys Kungsträdgårdenin metroasemalle on 14,3 kilometriä. Asema vihittiin käyttöön 31. elokuuta 1975 ja se oli tuolloin Tukholman metron 87. asema.


title: Hjulstan metroasema

text: Keskilaiturisella asemalla on yksi lippuhalli aseman Kungsträdgårdenin suunnan puoleisessa päässä. Laituritason ja lippuhallin välissä on välitasanne.


title: Hjulstan metroasema

text: Asemalla on useiden muiden Tukholman metroasemien tapaan esillä taideteoksia, kuten Christina Rundaqvist-Anderssonin teos "Sjöfåglar", Olle Magnussonin teos "Sista skörden i norra Botkyrka" ja Ruth Rydfeldtin teos "Landbyska verken vid Engelbrektsplan år 1890".


title: William A. Lunk

text: William A. Lunk (6. toukokuuta 1919 Johnstown, Pennsylvania – 18. toukokuuta 2006) oli yhdysvaltalainen lintutieteilijä.


title: William A. Lunk

text: Lunk valmistui eläintieteen kandidaatiksi ja lintutieteen tohtoriksi. Hän toimi biologian lehtorina Länsi-Virginian yliopistossa 1946–1947. Hän työskenteli New Yorkin American Museum of Natural Historyn preparaattorina, kuraattorina, apulaisjohtajana ja näyttelyjohtajana 1949–1989. Eläkkeelle jäätyään hän jatkoi vapaaehtoisena AMNH:n Paleontologian museossa ja Näyttelymuseossa. Hän valmisti museon näyttelyitä eri aiheista ja oli kuuluisa Evoluutiohallin (Hall of Evolution) näyttelyistä. Hän osallistui useiden kirjojen ja muiden painotuotteiden kuvittamiseen. 1962 hän julkaisi teoksen "The rough-winged swallow" (Publications of the Nuttall Ornithological Club, no. 4).


title: William A. Lunk

text: Toisessa maailmansodassa Lunk oli kapteeni Tyynellämerellä. Hänen puolisonsa oli Mary Hunsaker ja heillä oli neljä lasta.


title: William A. Lunk

text: Lunk nimesi linnuista tammitiaisen ("Parus carolinensis") alalajin "atricapilloides" 1952.


title: Mikkosten maailma

text: Mikkosten maailma oli Nelosella esitetty tositelevisiosarja, jossa seurattiin Nina ja Timo T.A. Mikkosen perheen arkea. Sarja avautui Suomen televisiohistoriassa poikkeuksellisesti siten, että katsojat saivat päättää ensimmäisen pilottijakson 8. maaliskuuta 2009 jälkeen tekstiviestiäänestyksellä esitetäänkö sarja kokonaisuudessaan. Myönteinen tulos julkistettiin 12. maaliskuuta suorassa Maria!-ohjelman lähetyksessä.


title: Mikkosten maailma

text: Mikkosten Maailma lopetettiin toukokuussa 2009. Ohjelma katsojaluvut putosivat nopeasti alun runsaasta 300 000 katsojasta alle puoleen. Nelosen mukaan sarjasta ei ollut alun perin tarkoituskaan tehdä pitkäikäistä, mutta silti alhaiset katsojaluvut olivat pettymys. Myöhemmin selvisi, että ohjelman jatkamisen puolesta tulleet äänet tulivat vain muutamasta puhelinliittymästä.


title: Mikkosten maailma

text: Vuoden 2010 alussa sarja julkaistiin DVD:nä.


title: Mikkosten maailma

text: Ohjelmassa seurattiin Mikkosten perheen arkipäivää sekä kuultiin heidän mielipiteitään ja kannanottojaan ajan ilmiöihin. Mikkoset muun muassa lukivat sanomalehtiä tuoreeltaan ja ottivat kantaa päivän polttaviin aiheisiin. Lisäksi ohjelmassa nähtiin perheen poikien toimittamat lyhyet ”Poikien uutiset”, joissa kerrottiin perheen tapahtumista viikon varrelta.


title: Dyrrhakhionin taistelu

text: Dyrrhakhionin taistelu käytiin vuonna 48 eaa. Julius Caesarin kannattajien ja senaatin joukkojen välillä. Taistelu oli osa Caesarin sisällissotaa.


title: Dyrrhakhionin taistelu

text: Caesar hyökkäsi Italiaan tammikuussa 49 eaa. Tämän jälkeen senaatti ja Pompeius pakenivat Kreikkaan, jossa Pompeius alkoi koota uutta armeijaa. Caesar ylitti Adrianmeren tammikuussa 48 eaa. ja valtasi Apollonian, Dyrrhakhionin eteläpuolella. Caesarilla oli yksitoista legioonaa, mutta hän sai vain seitsemän näistä kuljetettua meren yli. Tämän jälkeen Caesar marssi Dyrrhakhioniin ja perusti leirinsä kaupungin ulkopuolelle. Kun Pompeius pääsi paikalle pystytti hän leirinsä Petra-nimiselle kukkulalle. Pompeiuksen joukot olivat vielä kokemattomia ja hän päätti välttää taistelun toistaiseksi. Caesar alkoi tämän jälkeen rakentaa piiritysmuuria Pompeiuksen leirin ympärille. Hänen aikomuksensa oli estää Pompeiuksen huollon. Pompeius puolestaan rakensi oman vastamuurinsa. Caesarin muuri oli lopulta 22 kilometriä pitkä ja se sisälsi 24 linnoitusta. Joukkojen välillä käytiin useita kahakkoja.


title: Dyrrhakhionin taistelu

text: Pompeius päätti murtautua ulos kun Caesarin muurin eteläpää ei ollut vielä valmis. Tilanne muuttui entistä huonommaksi Pompeiuksen kannalta, kun Marcus Antonius pääsi paikalle lisälegioonien kanssa. Päivän taistelun jälkeen Caesarin oli tunnustettava tappionsa ja hän lähti heti marssimaan Thessaliaa kohti. Joukot kohtasivat uudelleen Farsaloksen taistelussa, jossa Caesar kukisti Pompeiuksen perusteellisesti.


title: Damasti

text: Damasti () on yksi- tai kaksivärinen kudos, johon kuvio syntyy satiinisidoksen loimi- ja kudevaltaisuuden vaihtelulla.


title: Damasti

text: Damastin materiaalina käytetään silkkiä, pellavaa, puuvillaa ja villaa. Nimi juontuu Damaskuksen kaupungista, joka on ollut aikoinaan itämaisen silkkikudonnan keskus. Kankaita tuotiin sieltä Eurooppaan, mutta 1400- ja 1500-luvulla alettiin Alankomaissa kutoa damastitekniikalla myös pellavaa.


title: Damasti

text: 1600-luvulla damastia ruvettiin kutomaan myös Suomessa.


title: Damasti

text: Damastiliinoissa on usein hyvin monimutkaisia kuvioaiheita. Drellissä eli kilpikankaassa on yksinkertaisempi geometrinen kuviointi. Kankaan suuri kuviointi syntyy kudottaessa jacquard-koneella ja kuviot muodostuvat yleensä toistuvista kukka- ja lehtiaiheista, damastikuvioista. Kuvio on kankaan molemmin puolin samanlainen.


title: Dimítrios Tsaldáris

text: Dimítrios ”Dimítris” Tsaldáris (, s. 7. maaliskuuta 1980 Pireus) on kreikkalainen koripalloilija, joka pelaa tällä hetkellä Dinamo Basket Sassarissa.


title: Dimítrios Tsaldáris

text: Tsaldáris aloitti koripallouransa Alimosin joukkueessa vuonna 2001. Hän pelasi tämän jälkeen Peristerissä ja Panelliniosissa, jonka paidassa hänet valittiin kaudella 2005–2006 Kreikan liigan Vuoden tulokkaaksi. Kaudet 2006–2009 Tsaldáris pelasi Aris Thessalonikissa ennen siirtymistään italialaiseen NSB Napoliin vuonna 2009. Joukkueen hävittyä kaikki ottelut Tsaldáris siirtyi joulukuun 2009 lopulla Sutor Basket Montegranaroon. Hän edusti seuraa loppukauden, mutta siirtyi kaudeksi 2010–2011 Dinamo Basket Sassariin.


title: Spaspet

text: Spaspet () oli feodaalivirka Georgiassa. Se sai alkunsa muinaisen Iberian aikaan ja syntyi armenialaisen vastineensa "sparapetin" tavoin sassanidien Persian "spahbod"-viran vaikutuksesta. Toisin kuin spahbod, se ei kuitenkaan ollut perinnöllinen virka ja sen haltijan tehtäviin kuului sekä sotilaallisia että siviilihallinnon tehtäviä.


title: Spaspet

text:
Keskiaikaisten georgialaisten kronikoiden mukaan spaspet-viran otti käyttöön Iberian ensimmäinen kuningas Parnavaz I 200-luvulla eaa. Spaspet toimi samanaikaisesti sisä-Iberian eli Mtskhetan ja Uplistsikhen ympäristön herttuana (eristavi). Vaikuttaa siltä, että virassa todellakin oli Iberian kuningassuvun jäsen tai erittäin korkeassa asemassa kuninkaasta seuraavana ollut henkilö. Strabonin (63/4 eaa.–24 jaa.) mukaan Iberian kuninkaallisessa hierarkiassa "hallitsijasta seuraava jakaa oikeutta ja komentaa armeijaa". Nämä korkea-arvoiset viranhaltijat on myös mahdollista liittää Iberian varakuninkaisiin (pitiakhš), joiden nekropoli on löydetty Armazista.
Virka säilyi muunneltuna keskiajan ja uuden ajan Georgiaan aina siihen saakka, kunnes Venäjän keisarikunta liitti Georgian itseensä 1800-luvun alussa.


title: Hassen Moussa

text: Hassen Moussa (s. 14. tammikuuta 1973) on tunisialainen judoka, joka on voittanut judon Afrikan-mestaruuden vuonna 1998 ja Afrikan kisat vuotta myöhemmin. Hän sijoittui myös viidenneksi vuoden 2000 maailmancupissa, Ranskassa.


title: Timo Kaukolampi

text: Timo Kaukolampi (s. 1971) on suomalainen muusikko, tuottaja ja DJ. Hän on myös suunnitellut julisteita, flyereita ja levynkansia graafikkona. Hänet tunnetaan esimerkiksi yhtyeistä Larry and the Lefthanded ja . Kaukolampi on myös tehnyt yhteistyötä norjalaisen Annien kanssa ja hänellä oli 120 minuuttia -niminen ohjelma Radio Helsingissä.


title: Maa-antilooppi

text: Maa-antilooppi ("Raphicerus sharpei") on melko pieni Afrikassa elävä sorkkaeläin. Sillä ei nykykäsityksen mukaan ole alalajeja. Se muistuttaa suuresti muita "Raphicerus"-suvun lajeja, mutta sen on myös esitetty olevan lähempänä kääpiöantilooppeja ("Neotragus"). Lajin elintavat tunnetaan melko huonosti. Maa-antilooppi on saanut tieteellisen nimensä Sir Arthur Sharpen mukaan.


title: Maa-antilooppi

text: Maa-antiloopilla on pituutta 65–75 senttiä ja painoa 7–16 kiloa. Säkäkorkeus on 45–55 senttiä ja hännän pituus 4–8 senttiä. Naaraat ovat hieman uroksia suurempia Sarvet ovat 6–10 sentin pituiset ja ne kasvavat vain uroksille. Turkki on punertavanruskea ja siinä on valkoisia täpliä, jotka saavat maa-antiloopin näyttämään harmahtavalta. Naaman sivuilla, otsassa, kuonon yläosassa ja jalkojen ulko-osassa on kellertävänruskeaa väriä. Vatsa, jalkojen sisäpuoli, kaulan alapuoli ja korvat ovat vaaleat. Silmien ympärillä on valkoinen rengas.


title: Maa-antilooppi

text: Maa-antilooppi elää Afrikassa päiväntasaajan eteläpuolella. Sitä tavataan Tansanian etelä- ja keskiosista Kongo-Kinshasa kaakkoisosiin, Sambiaan, Malawiin, Mosambikiin ja sieltä Botswanan koillisosiin ja Namibian Capriviin, Zimbabween, Etelä-Afrikan koillisosiin ja itäiseen Swazimaahan. Laji elää monilla suojelualueilla, mutta on niiden ulkopuolella harvinaistunut asutuksen leviämisen, elinalueiden kaventumisen ja metsästyksen vuoksi. Se ei kuitenkaan ole uhanalainen.


title: Maa-antilooppi

text: Lajin tyypillisintä elinympäristöä ovat kukkula- ja kallioalueet, joissa kasvaa pensaikkoa mutta ei juurikaan pitkää heinikkoa. Maa-antilooppi on tavallinen metsäisissä ja suojaisissa miombo-savanneilla. Lajia voidaan joskus harvoin tavata myös sellaisilta alueilta, joissa ei ole suojaisaa aluskasvillisuutta, mutta se on epätavallista.


title: Maa-antilooppi

text: Maa-antilooppi on enimmäkseen yksineläjä, mutta voi elää pareittainkin. Ne ja ruokailevat yöllä tai viileällä säällä ja viettävät suurimman osan päivästään lepäämällä piilossa. Ne sulautuvat hyvin ympäristöönsä. Ravintonaan ne käyttävät lähinnä pensaiden lehtiä ja nuoria versoja, mutta myös heiniä, kukkia ja hedelmiä. Niiden ei ilmeisesti ole pakko juoda, mutta tekevät niin tilaisuuden tullen. Hajuviestinnässä käytetään silmien ja kasvojen rauhasten eritteitä. Maa-antiloopit ovat reviiritietoisia ja puolustavat aluettaan yksin tai pareittain. Kamppaillessaan urokset syöksyvät toisiaan kohti, laskeutuvat polvilleen ja iskevät sarvillaan tai lyövät ne yhteen. Maa-antiloopilla on paljon vihollisia, kuten petolintuja, pytoneita ja petonisäkkäitä aavikkoilveksistä leijoniin. Pelästyessään ne eivät yleensä pakene petoa, vaan painautuvat maahan ja ojentavat päänsä ja kaulansa ja jäävät aluskasvillisuuden suojiin piiloon. Ne saattavat paeta vasta pedon tultua aivan niiden vierelle. Maa-antilooppien tiedetään käyttävän pakopaikkoina koloja, jotka useimmiten maasika on kaivanut.


title: Maa-antilooppi

text: Maa-antiloopit voivat lisääntyä mihin aikaan vuodesta tahansa, mutta eniten marras-joulukuussa. Tällöin eteläisessä Afrikassa alkavat kevät ja sateet. Maa-antiloopin kiimakäytöstä ei tunneta. Kantoaika kestää keskimäärin 180 vuorokautta ja poikueessa on yksi tai kaksi poikasta. Niitä imetetään noin kolme kuukautta ja poikaset tulevat sukukypsiksi joskus 6–19 kuukauden jälkeen.


title: Serpan aurinkovoimala

text: Serpan aurinkovoimala on aurinkokennoilla sähköä tuottava voimala, joka sijaitsee Serpan kunnassa, eteläisessä Portugalissa. Aurinkovoimalan omistaa yhdysvaltalainen GE Energy Financial Services -yhtiö.


title: Serpan aurinkovoimala

text: Serpan aurinkovoimalan huipputeho on 11 MWp, joka riittää 8 000 portugalilaisen kotitalouden kulutukseen.


title: Serpan aurinkovoimala

text: Voimalan aurinkopaneelit on kiinnitetty moottoroituihin jäljittimiin, jotka pitävät paneelien aurinkokennot optimaalisessa kulmassa aurinkoon nähden. Aurinkovoimalan pinta-ala on 60 hehtaaria.


title: Serpan aurinkovoimala

text: Voimala valmistui huhtikuussa 2007 ja se nauttii Portugalin valtion syöttötariffista, joka takaa määrätyn hinnan sähkön tuottajalle.


title: Herzog & de Meuron

text: Herzog & de Meuron on sveitsiläisten arkkitehtien Jacques Herzogin ja Pierre de Meuronin perustama arkkitehtitoimisto. Kummatkin ovat syntyneet Baselissa 1950. Herzog & de Meuron saivat Pritzker-palkinnon vuonna 2001.


title: Herzog & de Meuron

text: Heidän suunnittelemiensa rakennusten tunnusmerkkejä ovat yksinkertainen muotokieli ja työstämättömäksi jätetty pintamateriaali. Tunnetuimpia töitä ovat Pekingin kansallinen stadion (ns. Linnunpesä) ja Lontoon Tate Modern.


title: Herzog & de Meuron

text: Herzog & de Meuron on tehnyt kiihkeitä tunteita herättäneen suunnitelman hotellista Helsingin Katajanokalle. Helsingin kaupunginhallitus hyväksyi täpärästi suunnitelman yhden äänen erolla. Helsingin kaupunginvaltuusto kuitenkin hylkäsi suunnitelmat keväällä 2010.


title: Hohtokottaraiset

text: Hohtokottaraiset ("Spreo") on kottaraisten heimoon kuuluva varpuslintusuku. Hohtokottaraisten sukuun kuuluu BirdLifen mukaan kaksi lajia. Toisissa lähteissä sukuun on esitetty kuuluvaksi kolme lajia.


title: Ilja Nikulin

text: Ilja Vladimirovitš Nikulin (, s. 12. maaliskuuta 1982 Moskova, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja.


title: Ilja Nikulin

text: Kaudella 2015-2016 Nikulin pelaa KHL-joukkue OHK Dynamo Moskovassa.


title: Ilja Nikulin

text: Nikulinin ura pääsarjatasolla alkoi HK Dynamo Moskovassa syksyllä 2000. Edellisenä kesänä Atlanta Thrashers Nikulinin NHL:än, toisella varauskierroksella, vuorolla 31. Nikulin siirtyi Dynamosta Ak Bars Kazaniin kaudelle 2004–05. Vuonna 2006 Nikulin oli voittamassa Venäjän mestaruutta ja 2007 Euroopan seurajoukkueiden mestaruutta Kazanissa. Nikulin valittiin ECC -turnauksen tähdistökentälliseen. Kazan voitti myös vuoden 2008 Continental Cupin ja Nikulin valittiin turnauksen parhaaksi puolustajaksi.


title: Ilja Nikulin

text: Nikulin on kolminkertainen jääkiekon maailmanmestari. Nikulin on ollut Venäjän joukkueessa myös 2006 ja 2007 (pronssia) maailmanmestaruuskilpailuissa.


title: Identified

text: Identified on yhdysvaltalaisen laulajan ja näyttelijän Vanessa Hudgensin toinen studioalbumi, joka julkaistiin Yhdysvalloissa 24. kesäkuuta 2008. Sen ensimmäinen single oli "Sneakernight", jonka videolla Vanessa mainostaa Marc Eckon vaatteita.


title: Mount Redoubt

text: Mount Redoubt on Lake Clarkin kansallispuistossa Aleuttivuoristossa, Alaskassa sijaitseva 3 109 metriä korkea kerrostulivuori 180 km lounaaseen Alaskan suurimmasta kaupungista Anchoragesta. Mount Redoubt on aktiivi tulivuori ja se purkautuu parhaillaan. Mount Redoubt kohoaa 2 700 m sitä ympäröivien laaksojen yläpuolelle 8 km:n matkalla. Tulivuoren halkaisija on noin 10 km tilavuuden ollessa arviolta 30–35 miljardia kuutiometriä.


title: Mount Redoubt

text: Oltuaan tuhat vuotta aktiivisena Mount Redoubt on purkautunut viisi kertaa vuoden 1900 jälkeen: vuosina 1902, 1922, 1966, 1989 ja 2009.


title: Mount Redoubt

text: Vuoden 1989 purkaus on ensimmäinen onnistuneesti ennustettu tulivuorenpurkaus. Sveitsiläis-amerikkalainen tulivuoritutkija Bernard Chouetin oli löytänyt pitkän aikavälin seismisten mittausten ja alkavan tulivuorenpurkauksen välisen yhteyden.


title: Mount Redoubt

text: Tulivuori purkautui 14. joulukuuta 1989 ja purkaukset jatkuivat yli kuusi kuukautta. Pyroklastinen tuhkapilvi aiheutti vuorenhuipun jään ja lumen sulamista ja mutavyöryjä.


title: Mount Redoubt

text:
Vuoden 1989 purkaus syöksi vulkaanista tuhkaa 14 km:n korkeuteen. 15. joulukuuta 1989 KLM:n lento 867:n Boeing 747 lentokone osui purkauksen tuhkapilveen. Koneen kaikki moottorit sammuivat 25 000 jalassa mutta lentokoneen miehistö sai toistuvien yritysten jälkeen moottorit uudelleenkäynnistettyä kahdeksan minuutin jälkeen 12 000 jalan korkeudessa ja laskeutumaan turvallisesti Anchorageen. Tuhkasta koitui 80 miljoonan dollarin menetykset koneelle.Tuhka peitti noin 7 700 km² alueen.
Purkauksesta aiheutuneet vahingot arvioitiin 160 miljoonaksi dollariksi, toiseksi eniten kustannuksia aihettaneeksi tulivuorenpurkaukseksi Yhdysvaltain historiassa.


title: Mount Redoubt

text: Mount Redoubt purkautui viisi kertaa maanantain 23. maaliskuuta vastaisena yönä. Tuhkapilvi levisi yhdeksän kilometrin päähän tulivuoresta. Sunnuntaina alkaneissa purkauksissa tuhkaa nousi yli 14 kilometrin korkeuteen. Tutkijat varoittivat jo tammikuussa 2009 tulossa olevasta purkauksesta. Purkaus jatkuu edelleen.


title: Harry Saltzman

text: Harry Saltzman (27. lokakuuta 1915 – 28. syyskuuta 1994) oli kanadalaissyntyinen elokuvatuottaja. Saltzman on yksi Hollywoodin muistettavimmista elokuvatuottajista, sillä hänen tuotantoaan ovat muun muassa James Bond -sarjan yhdeksän ensimmäistä osaa ja Harry Palmer -elokuvasarjan kaikki osat. Hänen elokuviaan ovat myös hyviä arvosteluja kerännyt sotaelokuva "Taistelu Englannista" (1969) ja lännenelokuva "Call Me Bwana" (1963), jonka Saltzman tuotti Albert R. Broccolin kanssa.


title: Harry Saltzman

text: James Bondin pariin Saltzman ajautui, koska hän halusi tehdä menestyneempiä elokuvia. Vaikka edelliset elokuvat "Nuori viha" (1959) ja "Lauantai-illasta sunnuntaiaamuun" (1960) olivatkin olleet menestyksiä, Saltzman halusi filmata elokuvan Ian Flemingin James Bondista. Hanke oli kariutua monta kertaa, sillä Saltzman oli väsynyt ja suunnitteli lopettavansa sen. Albert R. Broccoli kuitenkin ehdotti Saltzmanille, että he tekisivät elokuvan yhdessä. Miehet hankkivat Ian Flemingin Bond-kirjojen elokuvaoikeudet ja menivät ehdottamaan niiden filmatisointia Columbia Pictures -yhtiölle, joka kieltäytyi. Seuraava neuvottelukumppani United Artists suhtautui suopeammin, ja syntyi maailman laajimmaksi kasvanut elokuvayhteistyö.


title: Harry Saltzman

text: Ensimmäinen Bond-elokuva sai ensi-iltansa lokakuussa 1962 ja keräsi ilmiömäiset kassatulot. Vuodesta 1963 vuoteen 1965 syntyi joka vuosi uusi James Bond -elokuva, mutta siitä eteenpäin niitä valmistui vain joka toinen vuosi, kunnes kaksikko sai valmiiksi elokuvan "007 ja kultainen ase" (1974). Sen jälkeen he alkoivat suunnitella kesäksi 1976 uutta Bond-elokuvaa, mutta Saltzmanilla ei ollut käytettävissään tarpeeksi rahaa, joten hän myi osuutensa Bondista United Artistsille. Siitä eteenpäin Broccoli oli yksin tuottajana.


title: Harry Saltzman

text: Saltzmanin tuotantoa ovat myös Harry Palmer -elokuvasarjan osat "Salaisen agentin kansio" (1965), "Hautajaiset Berliinissä" (1966) ja "Miljardin dollarin aivot" (1967). Muita elokuvia on "Falstaff", "Taistelu Englannista" (1969) ja Kultaisen palmun ehdokas "Mustalaisten aika" (1988). Pienemmälle huomiolle jäi elokuvat "Call Me Bwana" (1963), Nijinsky-sarjan osat vuosilta 1970 ja 1980 ja "Days of Fury" (1973).


title: Harry Saltzman

text: Saltzmanilla oli silmää vahvalle näyttelijäkaartille. Hän ehdotti Sean Connerya James Bondiksi sekä Michael Cainea Harry Palmeriksi. Hänen elokuvissaan nähtiin myös muita huippunäyttelijöitä, kuten Robert Shaw, Laurence Olivier, Christopher Plummer, Curd Jürgens, Christopher Lee, Pedro Armendáriz, Edward Fox ja Donald Pleasence.


title: Harry Saltzman

text: Harry Saltzman kuoli sydänkohtaukseen 78-vuotiaana 28. syyskuuta 1994.


title: Alityöntö

text: Alityöntö eli subduktio on laattatektoninen prosessi, jossa merellinen mannerlaatta työntyy toisen laatan alle astenosfääriin. Alueelle syntyy syvänmerenhauta ja tulivuorisaaria. Vajoava laatta sulaa osittain, ja siitä syntyy uusia kivilajeja.


title: Alityöntö

text: Tunnetuin ja aktiivisin alityöntövyöhyke on 40 000 kilometriä pitkä Tyynenmeren tulirengas, johon keskittyy 90 prosenttia maailman maanjäristyksistä.


title: Rakkelit

text: Rakkelit ("Onychognathus") on kottaraisten heimoon kuuluva varpuslintusuku. Rakkeleiden sukuun kuuluu BirdLifen mukaan yksitoista lajia. Toisissa lähteissä sukuun on esitetty kuuluvaksi kymmenen lajia.


title: Budapestin historian museo

text: Budapestin historian museon päätehtävä on Budapestin ja etenkin Budan linnan historiallisten löytöjen tutkimus ja järjestäminen. Museon päänäyttelytila, Linnamuseo, on Budan linnassa. Varsinaisten näyttelytilojen lisäksi museoon kuuluvat myös keskiaikaisen palatsin rauniot.


title: Budapestin historian museo

text: Linnamuseon pysyvät näyttelyt:


title: Budapestin historian museo

text: Budapestin historian museoon kuuluu Linnamuseon lisäksi Aquincumin roomalaiskaupunkia esittelevä Aquincumin museo sekä Kicsellin museo, jossa on Budapestin uusimpaan historiaan liittyviä esineitä ja joka myös laajentaa museon taidekokoelmaa. Museoon kuuluvia näyttelytiloja ovat myös roomalaisaikaiset Herkuleksen huvila ja Aquincumin linnoituksen kylpylä "Thermae Maiores", keskiaikainen juutalainen kappeli ja turkkilaisvallan aikainen Gül Baban hautamuistomerkki.


title: Budapestin historian museo

text: Museon vanhimmat näyttelyesineet ovat yli neljä tuhatta vuotta vanhoja. Vuonna 1995 museon eri kokoelmissa oli yhteensä 400 000 esinettä ja historiallista dokumenttia, minkä lisäksi useat tuhannet esineet ovat vielä luetteloitavana. Samana vuonna vierailijoita museon eri osissa oli yhteensä 210 000.


title: Ne Salmiset

text: Ne Salmiset on MTV3-kanavalla vuonna 2009 esitetty talk-show-ohjelma, jonka isäntänä ja emäntänä olivat Salmisen sisarukset Eppu ja Krisse Salminen. Keväällä ohjelmaa esitettiin kymmenen jaksoa maanantaisin ja syystalvella kahdeksan jaksoa lauantaisin.


title: Ne Salmiset

text: Heidän "kotibileikseen" kutsutussa ohjelmassa vieraili julkkiksia, joiden kanssa Salmiset keskustelivat. Lisäksi ohjelmassa oli myös musiikkivieraita ja muuta juhlimista. Ohjelmaa mainostettiin myös MTV3-kanavalla erilaiseksi talk-show:ksi.


title: Atuanin holvihaudat

text: Atuanin holvihaudat () on yhdysvaltalaisen kirjailijan Ursula K. Le Guinin luoman fantasiakirjasarjan "Maameren tarinat" toinen osa vuodelta 1971. Sarjan ensimmäinen osa on "Maameren velho" vuodelta 1968. "Atuanin holvihautoja" seuraa sarjan kolmas osa "Kaukaisin ranta", joka julkaistiin vuotta myöhemmin 1972. Kirja kertoo jälleen velho Gedin seikkailuista, ja sen toinen päähenkilö on nuori papitar Tenar. Le Guin sai teoksesta vuoden 1972 Newbery Silver Medal Award -palkinnon ja oli ehdokkaana Mythopoeic-palkinnon saajaksi. Suomeksi "Atuanin holvihaudat" julkaistiin vuonna 1977 Kristiina Rikmanin kääntämänä ja WSOY:n kustantamana.


title: Atuanin holvihaudat

text: Atuanin Holvihaudat on laaja temppelikokonaisuus. Se käsittää kolme temppeliä, tarvittavat apurakennukset, Kalmiston ja sen alla maan sisällä olevat Holvihaudan ja siihen liittyvän labyrintin johon kuuluvat vangeille tarkoitettu Kahlekammio, seinämaalauksin koristeltu Maalattu Holvi, hautakammiona toimiva Luukammio ja erillinen Aarrekammio, jossa säilytetään maailman suurimpia ja tavoitelluimpia kalleuksia. Siellä on myös Erreth-Akben onnenrenkaan toinen puolikas jota velho Ged etsii ja tunkeutuu alueelle. Tästä alkaa seikkailu joka päättyy siihen että Ged ja Tenar pakenevat ehjäksi loitsittu rengas mukanaan ja pimeyden viha sortaa labyrintin, holvihaudan ja lopulta myös suurimman ja vanhimman temppelin, Tyhjän Valtaistuinsalin. Jumalkuninkaan ja Kaksoisjumalten temppelit sekä temppeliväen asuinrakennus eli Iso talo jäivät ehjiksi ja noviisit palvelijoineen selvisivät katastrofista. Vain temppelissä vaaninut Jumalkuninkaan ylipapitar Kossil ja hänen eunukkivartijansa saivat tiettävästi surmansa tuhossa. Rengas viedään Havnoriin mihin se kuuluukin ja maailma yhdistyy, kun maita yhdistänyt Kadonnut Riimu eheytyy renkaan mukana. Nyt loppuu myös kargiheimon sotaisuus ja heikäläisiä alkaa tulla taikaoppiinkin Roken saarelle.


title: Oleg Petrov

text: Oleg Viktorovitš Petrov (, s. 18. huhtikuuta 1971 Moskova, Venäjän SFNT, Neuvostoliitto) on venäläinen jääkiekkoilija.


title: Oleg Petrov

text: Petrovin ura alkoi TsSKA Moskovassa vuonna 1989. Montreal Canadiens varasi Petrovin NHL:ään vuoden numerolla 127. Petrov siirtyi Moskovasta Montrealiin vuonna 1992 ja oli voittamassa tulokaskaudellaan Stanley Cupia. Tosin Petrovilla ei ollut vaadittavaa ottelumäärää takana kaudelta, että olisi saanut nimensä pokaaliin. Petrov pelasi vuoteen 1996 Montrealissa ja aina osan kautta farmissa. Kaudelle 1996–1997 Petrov siirtyi Italian Serie A:han HC Meranoon, mutta siirtyi jo kesken kauden Sveitsin pääsarjaan HC Ambrì-Piottaan, jossa pelasi kaksi seuraavaakin kautta. Petrov oli edustamassa Venäjän maajoukkueessa vuosien 1999 ja 2000 maailmanmestaruuskilpailuissa.


title: Oleg Petrov

text: Syksyllä 2000 Petrov palasi takaisin NHL:ään ja Montrealiin. Petrov ehti pelata NHL:ssä vielä Nashville Predatorsissa kaudella 2002–2003, ennen kuin palasi takaisin Eurooppaan ja Nationnaliga A:han Sveitsiin. HC Genève-Servetten kauden jälkeen Petrov siirtyi EV Zugiin. Petrov oli Zugin paras pistemies kaudella 2003–2004 30 maalilla ja 23 syötöllä. Vuonna 2007 Petrov palasi lähes 15 vuoden kierroksen jälkeen Venäjälle Ak Bars Kazaniin, josta siirtyi kaudeksi 2009–2010 HK Atlantiin. Pelattuaan HK Atlantissa kaksi kautta hän palasi Ak Bars Kazaniin kaudeksi 2011–2012. Kaudeksi 2012–2013 Petrov siirtyi Spartak Moskovaan. Hän pelasi Spartak Moskovassa tammikuuhun 2003 asti, jolloin joukkue kauppasi hänet Lokomotiv Jaroslavliin vaihdossa Danil Jerdakoviin.


title: Malice in Wonderland (Nazarethin albumi)

text: Malice in Wonderland on Nazarethin studioalbumi vuodelta 1980. Levyllä yhtye siirtyi, lähinnä heidän amerikkalaisen levy-yhtiön A&M Recordsin toiveesta, kaupallisempaan, west coast-tyyliseen AOR-vaikutteiseen rockiin. Albumi nauhoitettiin Bahama-saarilla Compass Point-studiolla ja tuottajana toimi Jeff "Skunk" Baxter, jonka avulla haettiin kaupallisempaa otetta materiaaliin.


text: Huolimatta vahvasta kaupallisen potentiaalin omaavasta materiaalista albumi ei menestynyt toivotunlaisesti. Myöskään singlenä julkaistu "Holiday"-kappale ei noussut listoille. Albumin julkaisun jälkeen yhtyeen kotimaan levy-yhtiö Mountain Records joutui rahallisiin vaikeuksiin joka vaikutti negatiivisesti levyn promotointiin. Myös kitaristi Zal Cleminson oli pettynyt albumin heikkoon menestykseen ja erosi yhtyeestä albumia seuranneen kiertueen jälkeen.


text: Albumin kevyemmästä musiikkilinjasta, verrattuna esim. edelliseen "No Mean City"-albumiin, huolimatta albumi on arvostettu fanien keskuudessa juuri sen vahvojen sävellysten vuoksi ja monet fanit ovatkin nimenneet sen yhtyeen parhaaksi albumiksi.


text: sekä:


title: Malice in Wonderland

text: Malice in Wonderland voi tarkoittaa ainakin seuraavia:


title: Petăr Žekov

text: Petăr Petrov Žekov (bulgariaksi: Петър Петров Жеков, s. 10. lokakuuta 1944) on bulgarialainen entinen jalkapalloilija, joka voitti urallaan hopeamitalin vuoden 1968 kesäolympialaisissa lajinaan jalkapallo.


title: Petăr Žekov

text: Žekov pelasi koko ammattilaisuransa Bulgariassa. Hän voitti neljä kertaa peräkkäin Bulgarian ylimmän divisoonan maalikuninkuuden vuosina 1967–1970. Vuonna 1969 Žekov teki eniten maaleja koko Euroopassa ja voitti Euroopan kultaisen kengän tehden 36 maalia.


title: Petăr Žekov

text: Hän myös osallistui jalkapallon maailmanmestaruuskisoihin 1966 ja 1970.


title: Sven-Erik Hansén

text: Sven-Erik Hansén (s. 23. huhtikuuta 1943 Alaveteli) on Åbo Akademin vararehtori ja Vaasan yksikön rehtori. Hän on toiminut Åbo Akademin kasvatustieteen professorina vuodesta 1996. Hän on julkaissut useita tieteellisiä artikkeleita ja tutkimusraportteja. Hansénin erityisala on äidinkielen didaktiikka, mutta hän on tutkinut myös muun muassa teorian ja käytännön yhdistämisen ongelmia opettajankoulutuksessa.


title: Luettelo Houkutus-sarjan hahmoista

text: Tämä on luettelo "Houkutus"-kirjasarjassa esiintyvistä hahmoista. Kirjasarjan on luonut yhdysvaltalainen kirjailija Stephenie Meyer. Sarjan ensimmäinen osa "Houkutus" ilmestyi alkuperäiskielellä vuonna 2005 ja ainakin toistaiseksi viimeinen osa "Aamunkoi" vuonna 2008. Sarjaan kuuluvat näiden kahden kirjan lisäksi teokset "Uusikuu" (2006) ja "Epäilys" (2007). "Houkutus" kertoo nuoresta Bella Swanista, joka muuttaa äitinsä luota Arizonan Phoenixista sateiseen Forksin pikkukaupunkiin Washingtonin osavaltiossa. Siellä hän tutustuu Edward Cullen -nimiseen poikaan, joka paljastuu vampyyriksi. Bella ja Edward rakastuvat, mutta huomaavat pian, että ihmisen ja vampyyrin välinen suhde ei olekaan helppo ja turvallinen.


title: Luettelo Houkutus-sarjan hahmoista

text: Kirjasarjan pohjalta on tehty viisiosainen elokuvasarja vuosina 2008–2012.


title: Luettelo Houkutus-sarjan hahmoista

text: Bella Swan on "Houkutus"-sarjan päähenkilö. Sarjan alussa hän on 17-vuotias ja juuri muuttanut kauas kotoaan isänsä Charlie Swanin luokse Forksin pikkukaupunkiin. Uudessa koulussaan hän tutustuu Edward Culleniin, joka paljastuu myöhemmin vampyyriksi. Bella ja Edward tuntevat vetoa toisiinsa, rakastuvat ja aloittavat vaarallisen suhteensa. Bella on ruskeahiuksinen ja ruskeasilmäinen tyttö, joka on usein erittäin kömpelö. Hänellä kuvataan joskus olevan hieman huono itsetunto, ja hän epäilee usein Edwardin rakkautta itseään kohtaan. Kun hänet muutetaan "Aamunkoissa" vampyyriksi, hänen erikoiskyvykseen paljastuu suojakilpi, joka estää muita esimerkiksi lukemaan hänen ajatuksiaan. Voima oli hänellä jo ihmisenä, mutta ei yhtä voimakkaana. Sarjaan pohjautuvissa elokuvissa Bellaa esittää Kristen Stewart.


title: Luettelo Houkutus-sarjan hahmoista

text:
Edward Cullen on toinen sarjan päähenkilö. Edward on vampyyri ja asuu yhdessä vampyyriperheensä kanssa lähellä Forksia. Edward ja hänen perheensä pidättäytyvät tappamasta ihmisiä ja juomasta ihmisverta joten saalistaminen ja eläimen veri vain käy. Edward pystyy lukemaan kaikkien muiden paitsi Bellan ajatuksia. Sarjaan pohjautuvissa elokuvissa Edwardia esittää Robert Pattinson.
Hän avioituu Bellan kanssa Aamunkoin 1. osassa.


title: Luettelo Houkutus-sarjan hahmoista

text: Jacob Black on sarjan ensimmäisessä osassa pelkkä sivuhenkilö, joka tulee kertomiensa legendojen kautta paljastaneeksi Bellalle Edwardin olevan vampyyri. Sarjan toisesta osasta lähtien hän kohoaa suurempaan rooliin ja hänestä tulee yksi sarjan päähenkilöistä. Jacob kuuluu Quileute-intiaaniheimoon ja asuu isänsä Billyn kanssa La Pushin intiaanireservaatissa. Monien muiden heimon jäsenten tavoin myös Jacob on ihmissusi. Hän on rakastunut Bellaan ja kilpailee Edwardin kanssa tytöstä, mutta "Aamunkoissa" hän leimaantuu Bellan ja Edwardin tyttäreen, Renesmeehen. Sarjaan pohjautuvissa elokuvissa Jacobia esittää Taylor Lautner.


title: Luettelo Houkutus-sarjan hahmoista

text: Carlisle Cullen (tunnetaan myös nimellä Stregone Benefice) on Edwardin vampyyriperheen pää ja sen ensimmäinen jäsen. Vuonna 2008 tehdyssä elokuvassa Carlislea esittää Peter Facinelli. Carlisle syntyi Lontoossa 1640-luvulla. Hänen anglikaanipappi-isänsä ja muu papisto metsästivät olentoja kuten noitia, ihmissusia ja vampyyreita, ja myös Carlisle osallistui otusten jahtiin. Eräänä yönä vampyyri hyökkäsi hänen kimppuunsa, ja hyökkäyksen seurauksena Carlisle muuttui itsekin vampyyriksi. Hän onnistui pakoon muilta, sillä ei halunnut kuolla. Hän piiloutui päiviksi. Hän oli kauhuissaan siitä miksi oli muuttunut ja yritti surmata itsensä siinä kuitenkaan onnistumatta. Hän ei halunnut surmata ihmisiä ja sinnitteli pitääkseen verenhimonsa kurissa. Tullessaan hyvin nälkäiseksi hän menetti itsehillintänsä ja tappoi lähellä olleen kauriin juoden sen veren. Tajutessaan että elääkseen hänen ei tarvitsisi tappaa ihmisiä hän alkoi hallita verenhimoaan ja kouluttautui lääkäriksi auttaakseen ihmisiä. Myöhemmin hän eli hetken aikaa Volturien kanssa, mutta matkusti sitten Yhdysvaltoihin. Volturit, toisin kuin Carlisle, joivat ihmisten verta, eikä Carlisle halunnut satuttaa ihmisiä, minkä vuoksi hän lähti omille teilleen.


title: Luettelo Houkutus-sarjan hahmoista

text: Ajan myötä Carlisle muutti toisia, jo kuolemaisillaan olevia ihmisiä vampyyreiksi saadakseen seuraa yksinäiseen elämäänsä. Ensimmäiseksi hän muutti vampyyriksi Edwardin, joka oli kuolemaisillaan espanjantautiin. Myöhemmin Carlisle muutti vielä Esmen, Rosalien ja Emmettin. Hän ja Esme rakastuivat ja menivät naimisiin. Esmen hän muutti kun Esme oli kuolemaisillaan, sillä oli hypännyt alas jyrkänteeltä. Rosalien hän löysi lähes kuolleena kadulta, johon Rosalie oli jätetty raiskauksen jälkeen makaamaan, kylmään, alasti kuolemaan. Aluksi Edward ei pitänyt ajatuksesta, että Rosalie olisi osa perhettä. Emmettin hän muutti, kun hän oli joutunut karhun raatelemaksi, jolloin Rosalie oli pelastanut hänet ja tuonut Carlislen luo muutettavaksi. Rosalie ei itse ollut kyvykäs muuttamaan Emmettiä. Muutettuaan Emmettin, Carlisle ja hänen perheensä muuttivat Hoquiamiin, Washingtoniin, missä Quileute-heimo tarjosi hänelle sopimusta: Quileutet jättäisivät Cullenit rauhaan, mikäli perhe ei ikinä hyökkäisi ihmisen kimppuun Quileuten mailla. Cullenit suostuivat ja asuivat rauhassa kunnes heidän täytyi muuttaa eteenpäin. Cullenien ensimmäisen ja toisen Forksin ajan välissä Alice ja Jasper liittyivät joukkoon löydettyään Carlislen omin avuin. Läpi "Houkutus"-sarjan Carlisle työskentelee lääkärinä ja tarjoaa lääketieteellistä apua muun muassa Bellan raskauden aikana kirjassa "Aamunkoi". Hän toimii myös vampyyriperheen johtajana. Hänen oikea ikänsä on 362 vuotta, mutta hänen fyysinen ikänsä on 23 vuotta. Carlislella on vaaleat hiukset, ja hän on 184 cm pitkä ja hoikka mutta lihaksikas.


title: Luettelo Houkutus-sarjan hahmoista

text: Esme Cullen (alk. Esme Anne Evenson, o.s. Platt) on Cullenien vampyyriperheen adoptioäiti ja Carlisle Cullenin vaimo. Vuoden 2008 elokuvassa Esmeä esittää Elizabeth Reaser. Esme syntyi vuonna 1895 Ohion Columbuksessa. Hän tapasi ensi kertaa Carlislen tämän hoitaessa Esmen katkennutta jalkaa tämän ollessa 16-vuotias. Myöhemmin Esme meni naimisiin Charles Evensonin kanssa ja tuli tälle raskaaksi. Mies kohteli häntä huonosti, ja syntymättömän lapsensa takia Esme karkasi kotoaan. Esme synnytti pojan, mutta tämä kuoli vain muutamaa päivää myöhemmin. Murtunut Esme yritti tehdä itsemurhan hyppäämällä alas kalliolta, mutta jäi eloon. Häntä kuitenkin luultiin kuolleeksi ja hänet vietiin ruumishuoneelle sairaalaan, jossa Carlisle työskenteli. Carlisle tajusi naisen olevan vielä elossa, tosin niin lähellä kuolemaa, ettei hän selviäisi ihmisenä. Carlisle päätti pelastaa Esmen hengen ja muutti hänet vampyyriksi. Myöhemmin he rakastuivat ja menivät naimisiin. Esme on lapsirakas ja rakastaa paljon kaikkia adoptiolapsiaan. Hän rakastaa myös Bellaa.


title: Luettelo Houkutus-sarjan hahmoista

text: Fyysiseltä iältään Esme on 26-vuotias eikä vampyyriutensa takia ikäänny. Hänellä on tavalliset vampyyrin voimat, mutta ei erikoistaitoa. Hänellä sanotaan kuitenkin olevan "kyky rakastaa intohimoisesti". Esmeä kuvataan noin 170 cm pitkäksi, ja hänen vartalonsa on hoikka, mutta pyöreä ja pehmeä. Hänellä on kuvattu olevan poltetun sokerin väriset kiharat hiukset ja sydämen muotoiset kasvot, joissa on pisamia. Esme nauttii vanhojen talojen ja antiikin restauroinnista ja muun muassa sisustaa oman mökin Bellalle ja Edwardille. "Aamunkoissa" paljastetaan, että Esme omistaa Etelä-Amerikassa saaren nimeltä "Isle Esme", jonka hän on saanut lahjaksi Carlislelta. Edward ja Bella viettävät kuherruskuukautensa saarella. Bella ja Edward nimeävät lapsensa Renesmeen osittain Esmen mukaan.


title: Luettelo Houkutus-sarjan hahmoista

text: Alice Cullen (alk. Mary Alice Brandon) on Cullenien vampyyriperheen jäsen. Vuoden 2008 elokuvassa Alice Cullenia esittää Ashley Greene. Alice on naimisissa Jasper Halen kanssa ja hän on Carlislen ja Esmen adoptiotytär. Hänellä on myös kolme adoptiosisarusta: Edward, Rosalie ja Emmett. Alice on myös Renesmee Cullenin täti.


title: Luettelo Houkutus-sarjan hahmoista

text: Alice on luonteeltaan optimistinen ja kuplivan iloinen persoona. Hän rakastaa shoppailua, muodonmuutos-leikkejä ja juhlien järjestämistä. Alicea kuvataan pieneksi ja keijumaiseksi ja hän onkin vain 150 cm pitkä. Hän liikkuu kevyesti ja hänen kasvonpiirteensä ovat sirot ja hiukset ovat lyhyet, piikkiset ja mustat. Hänellä on kerrottu olevan myös suuret silmät ja kauniit kulmakarvat. Usein Alice ei kuuntele toisten neuvoja vaan tekee asiat omalla tavallaan. Alice pystyy näkemään tulevaisuuteen, joka on perua hänen ihmiselämästään, jolloin hän pystyi ennakoimaan asioita. Hänen kykynsä kuitenkin rajoittuu vain niihin asioihin, jotka joku on jo päättänyt tehdä. Sen takia hän ei pysty näkemään asioita, jotka on tehty "hetken mielijohteesta". Alice näkee ihmisten ja vampyyrien tulevaisuuden, muttei ihmissusien eikä Renesmeen, joka on puoliksi vampyyri ja puoliksi ihminen. "Aamunkoissa" Alice kertoo siitä teorian, hän näkee ihmisten tulevaisuuden, koska oli sellainen ja vampyyrien tulevaisuuden, koska on sellainen, muttei tule ikinä ihmissudeksi eikä puolilajiseksi, joten hän ei myöskään näe niiden tulevaisuutta.


title: Luettelo Houkutus-sarjan hahmoista

text: Alicen aikaisesta historiasta ei tiedetä juuri mitään, koska hän ei muista yhtään mitään ihmiselämästään ja hän heräsi vampyyrinä yksin. Kirjoissa "Houkutus ja Uusikuu" kuitenkin paljastuu, että hän syntyi Biloxissa, Mississipissä vuonna 1901 ja hänet vietiin mielisairaalaan, koska hän näki asioita. Alicen muutti vampyyriksi eräs vanha vampyyri joka suojeli näin Alicea verenhimoiselta James-vampyyriltä, joka halusi tappaa hänet. Alice ja Bella ovat ainoat jotka ovat ikinä onnistuneet pakenemaan Jamesilta. Pienen taustatyön tuloksena Alice löysi hautakivensä. Siinä oleva kuolinpäivä oli sama jona hän joutui mielisairaalaan. Hän sai myös selville, että hänellä oli pikkusisko, Cynthia ja Cynthian lapsi elää vieläkin Biloxissa.


title: Luettelo Houkutus-sarjan hahmoista

text:
"Houkutuksessa" Alice käyttää kykyään nähdä tulevaisuuteen ja auttaa Bellaa kun tämä on vaarassa. Pian heistä tuleekin ystävykset, jotka rakastavat toisiaan kuin siskokset.
"Uudessakuussa" Alice näkee Bellan hyppäävän kalliolta ja olettaa, että hän tekee itsemurhan, vaikka Bella onkin vain kalliosukeltamassa. Rosalie, joka uskoo Bellan kuolleen, kertoo Edwardille asiasta. Saadessaan totuuden selville Alice etsii Bellan ja he lähtevät yhdessä pelastamaan Edwardia, joka aikoo tappaa itsensä. He onnistuvat, mutta heidät viedään Voltureiden luokse. Aro näkee, että Bellasta tulee lopuksi vampyyri ja kutsuu Bellan, Alicen ja Edwardin asumaan luokseen. Kaikki kieltäytyvät ja palaavat Forksiin.
"Epäilyksessä" Alice todistaa olevansa hyvä taistelija osallistumalla taisteluun Victoriaa ja vastasyntyneiden vampyyrien armeijaa vastaana. Edward tuhoaa Victorian, eikä kukaan loukkaannu vakavasti.
"Aamunkoissa" Alice toimii Bellan kaasona Edwardin ja Bellan häissä ja auttaa Bellaa pitämällä huolta Renesmeestä siihen asti kunnes Alice ja Jasper lähtevät etsimään muita puolilajisia, jotta voisivat todistaa Voltureille Renesmeen olevan vaaraton vampyyreille. Volturit uskovat ja jättävät Cullenit rauhaan.
Alice näki ennalta Jasperin etsivän häntä ennen kuin Jasper edes itse tiesi asiasta. He tapasivat kasvotusten Philadelphiassa, missä Alice kertoi Jasperille odottaneensa häntä jo kauan. Alice tarjosi hänelle kättään, ja Jasper tarttui siihen ja siinä samassa se toi hänelle toivoa. Alice ja Jasper rakastuivat toisiinsa yhteisen ajan ja matkustelun ohella ja menivät kerran naimisiin. Jasper ja Alice ymmärtävät toisiaan ja ovat hyvin suojelevaisia toisiaan kohtaan – etenkin Jasper Alicea kohtaan.


title: Luettelo Houkutus-sarjan hahmoista

text: Jasper Hale (oik. Jasper Whitlock) on Edward Cullenin veli sekä Alice Cullenin mies. Vuonna 2008 tehdyssä elokuvassa Jasper Halea näyttelee Jackson Rathbone.


title: Luettelo Houkutus-sarjan hahmoista

text: Jasper Hale on Carlisle ja Esme Cullenin adoptiolapsi ja Edwardin, Emmettin ja Rosalien veli, sekä Alicen mies. Cullenit kertovat kaikille, että Jasper on Rosalien kaksoisveli, koska he muistuttavat niin paljon toisiaan, siitä syystä he molemmat käyttävät Rosalien sukunimeä, Hale. Jasper tykkää vääntää kättä ja metsästää Emmettin ja Edwardin kanssa.


title: Luettelo Houkutus-sarjan hahmoista

text: Jasper Whitlock syntyi Texasissa vuonna 1844 ja liittyi etelävaltioiden armeijaan vuonna 1861, palvellakseen sisällissodassa. Erittäin karismaattisen luonteensa ansiosta, hän läpäisi tehtävät nopeasti. Jasperin muutti vampyyriksi vampyyri nimeltä Maria, vuonna 1863, kun Jasper oli 19-vuotias. Vampyyrinä hän sai taidon manipuloida ihmisten tunteita. Tunnistaessaan Jasperin korkean aseman armeijassa, Maria päätti muuttaa hänet vampyyriksi auttaakseen valtaamaan alueita Monterreyssä. Jasperin vastuulla oli nuorten vampyyreiden koulutus ja tappaminen kun heistä ei enää ollut hyötyä (noin vuosi muutoksen jälkeen vampyyrien voimat alkavat vähentyä). Vuosisadan jälkeen, hän alkoi epäillä elämäntapaa ja liittyi ystävänsä Peterin ja tämän ystävän Charlotten joukkoon. Pian Jasper kuitenkin jätti kaksikon, koska ei halunnut tappaa ihmisiä tuntiessaan ihmisten rukoukset heidän kuollessaan. Alice näki että he tulevat olemaan yhdessä ja tapasi hänet puolityhjässä lounaspaikassa Philadelphiassa, jolloin he liittyivät yhdessä Culleneiden perheeseen. Menneisyytensä takia, missä hän pystyi ruokkimaan itseään ihmisillä milloin halusi, Jasperilla ei ole kovin hyvää itsekontrollia.


title: Luettelo Houkutus-sarjan hahmoista

text: Jasperia kuvataan pitkäksi ja lihaksikkaaksi, mutta hoikaksi. Hänellä on hunajan väriset hiukset ja hänen vartalonsa on täynnä puolikuun muotoisia, monen vuoden taisteluiden ja uusien vampyyreiden koulutuksen jäljiltä tulleita arpia. "Aamunkoissa" Bella sanookin Jasperin arpien olevan "huutavan vaarallisia." Hän sanoo myös: "Kuinka moni on yrittänyt tappaa Jasperin?" ja hänelle vastataan "Yhtä moni kuin on kuollut sitä yrittäessään." Jasperilla on huono itsekuri, koska hänelle ei vampyyrinä opetettu sitä ja se onkin hänelle arka asia. Monien vuosien armeijakokemuksen vuoksi Jasper saattaa tuntua kylmältä ja välinpitämättömältä. Elokuvassa Jessica kuvaa Jasperin näyttävän siltä "kuin hän olisi suurissa kivuissa", mutta hänen suhteensa Aliceen paljastaa tämän lämpimämmän puolen. Ihmisenä häntä kuvattiin hyvin karismaattiseksi ja siten erittäin pidetyksi. Karismaattisuutensa takia Jasper sai vampyyrielämäänsä kyvyn muunnella lähellä olevien ihmisten tunteita.


title: Luettelo Houkutus-sarjan hahmoista

text: Jasper tapasi Alicen ensimmäisen kerran Jasperin karattua vampyyrisodista, joissa hän oli ollut mukana. Alice istui tuolilla ravintolassa Philadelphiassa odottaen Jasperia, tietäen että Jasper tulisi, koska hän oli käyttänyt erikoiskykyään nähdä tulevaisuuteen. Jasper, joka hämmästyi siitä, että Alice näytti tuntevan hänet ja pahoitteli ihmeissään "kumartaen kuin kunnollinen etelän herrasmies", kun Alice kiusoitteli häntä jouduttuaan odottamaan niin kauan. Alice tarjosi hänelle kättään lähteäkseen ravintolasta ja aloittaakseen uuden elämän yhdessä. Jasper hyväksyi tämän (ja sanoi "Epäilyksessä" "Ensimmäistä kertaa melkein vuosisataan... Tunsin toivoa"). He rakastuivat ja lopulta liittyivät Culleneiden perheeseen yhdessä. Alice auttaa Jasperia hallitsemaan verenhimonsa katsomalla tulevaisuuteen ja rauhoittelemalla häntä. Siitä lähtien he ovat olleet osa Culleneiden perhettä.


title: Luettelo Houkutus-sarjan hahmoista

text: "Houkutuksessa" Jasper auttaa Bellaa Alicen kanssa kun tämä piiloutuu James-vampyyriltä. Hän käyttää kykyään rauhoittaa Bellaa, kun tämä on stressaantunut tai peloissaan. Kirjassa "Uusikuu" hän ei pysty hillitsemään itseään ja hyökkää Bellan kimppuun, kun tämä saa paperihaavan syntymäpäivälahjansa paperista. "Epäilyksessä" hän opettaa ihmissusia ja Cullenin perhettä, jotta he voisivat puolustautua vastasyntyneistä vampyyreistä luotua armeijaa vastaan. Hän myös kertoo elämäntarinansa Bellalle. "Aamunkoissa" Jasper lähtee Alicen kanssa äkillisesti etsimään todistajia ja palaa hänen kanssaan puolustamaan Renesmeetä Voltureilta. "Aamunkoissa" ilmenee myös se, että Jasperin lempinimenä toimii Jazz, jota Edward käyttää, kun heidän on ilmoitettava Jacobin entisen lauman hyökkäyksestä Carlislelle ja Esmelle.


title: Luettelo Houkutus-sarjan hahmoista

text: Rosalie Hale (alk. Rosalie Lillian Hale) on Cullenin vampyyriperheen jäsen. Kirjasarjan pohjalta tehdyissä elokuvissa Rosalieta näyttelee Nikki Reed. Rosalie syntyi 1915 Rochesterissa, New Yorkissa. Hänen isänsä oli varakas pankkiiri. Rosalie on kuvannut itseään hyvin itsepäiseksi nuoreksi, sillä jo ihmisenä hän oli erittäin kaunis ja nautti miesten tuijotuksesta. Ennen vampyyriksi muuttumistaan Rosalie oli kihloissa rikkaan Royce King II:n kanssa. Eräänä iltana Rosalie käveli yksin kotiin, kun hän kohtasi humalaisen Roycen ja joukon tämän rikkaita tovereita. He kävivät Rosalien kimppuun, raiskasivat tämän ja jättivät tämän kuolemaan kadulle. He lähtivät nauraen pois paikalta. Carlisle löysi Rosalien ja koska tämä oli kuolemaisillaan, muutti hänet vampyyriksi. Muutoksensa jälkeen Rosalie kidutti ja tappoi Roycen ystävät. Kun he olivat kuolleet, Rosalie etsi Roycen ja kidutti ja lopulta tappoi hitaasti myös hänet. Rosalie kertoi, että Royce aneli ja itki Rosalieta, kun tämä kidutti tätä. Rosalie varoi kuitenkaan valuttamasta yhdenkään ruumiin verta, sillä tiesi, ettei kestäisi sitä. Hän ei halunnut mitään näistä miehistä sisäänsä. Tapettuaan Roycen ja kumppanit Rosalie liittyi Carlislen rauhanomaiseen vampyyriryhmään, joka eli vain eläinten verellä, eikä tappanut ihmisiä. Vuonna 1935 Rosalie tapasi Emmettin löytäessään pojan metsästä karhun raatelemana. Rosalie vei loukkaantuneen Emmettin Carlislen muutettavaksi. Se, miksi Rosalie ylipäänsä pelasti Emmettin, selittyy "Epäilyksessä". Rosalien ollessa vielä ihminen, hän oli hyvä ystävä Vera-nimisen tytön kanssa, jolla oli oma aviomies ja lapsi nimeltä Henry. Henryllä oli mustat -ja kiharat hiukset ja hymykuopat. Rosalie itsekin haaveili sellaisesta perheestä, ja tämä olikin ensimmäinen kerta, kun Rosalie oli aidosti kateellinen kenellekään muulle. Hän ei kuitenkaan tuntenut, että hänellä oli sitä rakkautta Roycen kanssa, kuin mitä hän näki Veran ja tämän aviomiehen välillä. Rosalie pelasti Emmettin karhulta, sillä hän muistutti paljon pikku-Henryä; Emmettilläkin oli mustat -ja kiharat hiukset, ja kivun ja tuskankin alta Rosalie pystyi erottamaan Emmettin hymykuopat. Myöhemmin he rakastuivat ja menivät naimisiin.


title: Luettelo Houkutus-sarjan hahmoista

text: Rosalieta kuvataan maailman kauneimmaksi naiseksi, ja jopa vampyyriksi hän on erittäin kaunis. Hän on pitkä, ja hänellä on vaaleat hiukset ja ihmiselämässään hänellä oli orvokinväriset silmät. Luonteeltaan Rosalie on ilkeämielinen, röyhkeä ja töykeä Bellaa kohtaan varsinkin, vaikka loppuun mentäessä heidän välinen suhde tiivistyy. "Epäilyksessä" Rosalie paljastaa Bellalle menneisyytensä taivutellakseen tämän pysymään ihmisenä. Rosalie paljastaa Bellalle haluavansa enemmän kuin mitään muuta olla taas ihminen ja saada omia lapsia. Hän selittää, että hänestä Bellalla on jo kaikki mitä hän olisi koskaan voinut itse toivoa, ja hänestä on vaikeaa katsella, kun Bella vain heittää sen kaiken menemään. Hän on myös "kateellinen" Bellalle, sillä hän on tottunut miesten hyväksyntään ja siihen, että häntä pidetään tavattoman kauniina. Kun Edward sitten ei näyttänytkään minkäännäköistä kiinnostusta Rosalieta kohtaan, Rosalie tunsi itsensä hiukan petetyksi. Hänestä on vaikeaa hyväksyä, että Edward valitsisi Bellan näköisen itsensä sijasta, vaikka hän kertookin, ettei hänellä ole koskaan ollut mitään vahvempia tunteita kuin sisarussuhde Edwardin kanssa. "Aamunkoissa" Bellan ja Rosalien suhde lämpenee kun Bellaa turvautuu Rosalieen raskautensa aikana. Rosalie, joka ei voi saada omia lapsia, suojelee pakonomaisesti syntymätöntä lasta. Myöhemmin Rosalie toimii suojelijana lapselle, Renesmeelle, ja auttaa esimerkiksi keräämään todisteita siitä, ettei Renesmee ole vaaraksi vampyyrikunnalle


title: Luettelo Houkutus-sarjan hahmoista

text: Emmett Cullen (alun perin Emmett McCarthy) on Edwardin, Alicen ja Jasperin veli, Rosalien aviomies sekä Carlislen ja Esmen adoptiopoika. Vuonna 2008 tehdyssä elokuvassa Emmettiä esittää Kellan Lutz.


title: Luettelo Houkutus-sarjan hahmoista

text: Rosalien pelastettua Emmettin ja kivuliaan muodonmuutoksen jälkeen, Carlisle ja Rosalie selittivät hänelle, että hän on vampyyri. Emmett ei kuitenkaan tullut siitä surulliseksi, niin kuin Rosalie ja Carlisle ajattelivat. Hän sanoi omin sanoin "Mutta jos Carlisle ja Rosalie, enkelini, olivat vampyyreitä, kuinka pahaa se voisi olla?" Hänellä kuitenkin oli vaikeuksia Culleneiden "vegetarismin" kanssa, ja hän on maistanut muutaman kerran ihmisverta.


title: Luettelo Houkutus-sarjan hahmoista

text: Emmettiä kuvataan usein isoksi rakastettavaksi nallekarhuksi: hän on pitkä, vanttera ja erittäin lihaksikas, muttei ylipainoinen, ja kaikkein pelottavimman näköinen Cullen. Jessica kuvaa häntä "isoksi ruskeahiuksiseksi" Houkutuksessa. Hänellä on hieman kiharat, tummat hiukset ja hymykuopat poskilla. Ja kuten muidenkin vampyyrien, Emmettinkin silmien väri vaihtelee kultaisesta mustaan, riippuen, kuinka nälkäinen hän on. Emmett yrittää aina kirkastaa jännittyneet hetket huumorintajullaan, ja hän rakastaa pilailua toisten kustannuksella, mutta osaa tarvittaessa olla myös vakava. Joskus hän on kuitenkin hieman ajattelematon ja tekee hätäisiä päätöksiä. Emmett on myös valmis auttamaan ihmissusia, kun sellaisen tarve tulee. Emmettin erikoiskyky on voima, ja hän onkin usein hyvin innostunut, kun on kyse taistelusta tai väkivaltaan liittyvistä asioista. Emmett tuli hieman surulliseksi, kun ei päässyt Bellan mukaan suojelemaan tätä (Houkutus), kunnes Bella sanoi, että hänellä olisi paremmat mahdollisuudet Jamesin kanssa, jos hän menisi Edwardin mukaan. Hän ajatteli myös, että olisi hyvä muuttaa Bella vampyyriksi ja haluaisi ehdottomasti tapella Volturien jäsenen Demetrin kanssa. Hän odotti myös innolla taistelua Victorian luomia vampyyreitä vastaan, ja taistelua Renesmeestä Volturien kanssa.


title: Luettelo Houkutus-sarjan hahmoista

text: Emmett syntyi vuonna 1915 Gatlingburgissa, Tennesseessä ja hän oli kolmelapsisen perheen nuorimmainen. Emmett oli 20-vuotias, kun karhu raateli hänet, ja Rosalie, joka oli ollut metsästämässä, löysi hänet. Rosalie kantoi Emmettin Carlislen luo Appalakeille ja pyysi Carlislea muuttamaan Emmettin vampyyriksi. Emmett muistelee tapahtunutta näin: "Enkeli pelasti minut ja vei Jumalan luokse". Tämän jälkeen Rosalie ja Emmett ovatkin olleet lähes erottamattomat, ja he ovatkin oikeita sielunkumppaneita.


title: Luettelo Houkutus-sarjan hahmoista

text: Kun Emmett sai tietää, että Rosalie oli pelastanut hänet, hän rakastui Rosaliehen ja liittyi Culleneiden perheeseen, sekä meni naimisiin Rosalien kanssa (itse asiassa he ovat menneet naimisiin useita kertoja, kuten myös Esme ja Carlisle). Rosalie ja Emmett ovat välillä matkustelleet ilman muita Culleneita avioparina. Emmett tekee mitä vain suojellakseen Rosalieta ja muita perheenjäseniä ja hän onkin Culleneiden suojelija. Heidän suhteensa on enemmänkin fyysinen ja sitä verrataankin muiden Culleneiden suhteisiin.


title: Luettelo Houkutus-sarjan hahmoista

text: Aluksi Emmett oli varuillaan Bellan suhteen, mutta lopulta lämpeni tälle. Houkutuksessa Emmett pilaileekin Bellan kömpelyydestä ja alituisesta punastelusta. Hän äänestää Bellan vampyyriksi muuttumisen puolesta kirjassa "Uusikuu".


title: Luettelo Houkutus-sarjan hahmoista

text: Renesmee "Nessie" Carlie Cullen (s. 10. syyskuuta, 3 päivää ennen Bellan 19. vuotissyntymäpäivää) on Edward ja Bella Cullenin tytär, joka esiintyy ensimmäisen kerran sarjan neljännessä osassa "Aamunkoi". Renesmee saa alkunsa Bellan ja Edwardin viettäessä kuherruskuukauttaan Esmensaarella. Renesmee kehittyy nopeasti ja syntyy jo kuukauden raskauden jälkeen. Ennen syntymäänsä hän aiheuttaa tahattomasti suuria tuskia Bellalle kasvaessaan niin nopeasti ja ollen tarpeeksi voimakas rikkoakseen Bellan luita. Synnyttäessään Renesmeetä Bellan tila pahenee niin huonoksi, että Edwardin on muutettava Bella vampyyriksi. Renesmeen synnyttyä huomataan, että hän on puoliksi ihminen, puoliksi vampyyri. Heti Renesmeen syntymän jälkeen Jacob leimautuu tyttöön. Vampyyri Irina näkee Renesmeen ja luulee tätä "kuolemattomaksi lapseksi", joka on hyvin nuorena muutettu vampyyriksi, joiden luominen on vampyyriyhteisössä jyrkästi kiellettyä. Irina matkaa Volturien luo, ja nämä matkustavat Forksiin surmaamaan Renesmeen. Cullenien perhe kerää paikalle todistajia, joiden on tarkoitus todistaa Renesmeen olevan puolivampyyri, ei kuolematon lapsi. Alice ja Jasper tuovat paikalle toisen puolivampyyrin, Nahuelin, joka selittää, että puolivampyyrit eivät aiheuta vaaraa vampyyreille. Volturien ei auta kuin myöntää tappionsa ja palata takaisin Italiaan.


title: Luettelo Houkutus-sarjan hahmoista

text: Nimi Renesmee on Esme Cullenin ja Renée Dwyerin nimien sekoitus. Hänen toinen nimensä Carlie taas on Carlisle Cullenin ja Charlie Swanin sekoitus. Hänellä on samat kasvonpiirteet ja pronssinen hiustenväri kuin Edwardilla, ja hänellä on Charlien kiharat. Hänen silmänsä ovat suklaanruskeat kuten Bellalla tämän ollessa ihminen. Bella ja Jacob kuvailevat Renesmeetä maailman kauneimmaksi ihmiseksi. Hänen sydämensä pumppaa verta, ja hänen ihonsa on lämmin ja pehmeä. Hän on vahva kuten muutkin vampyyrit. Hänen erikoisvoimiinsa kuuluu omien ajatuksien siirtäminen toisille kosketuksen välityksellä sekä läpitunkeva henkinen suoja. Renesmee voi selvitä syömällä pelkkää ihmisten ruokaa, mutta suosii verta. Renesmee kasvaa nopeasti sekä henkisesti että fyysisesti, ja hän osaakin puhua vain seitsemän päivää syntymänsä jälkeen ja "Aamunkoin" lopussa hän voi lukea, juosta, metsästää ja tehdä muita asioita, jotka olisivat mahdottomia muille samanikäisille. Hänen älykkyytensä tyrmistyttää kaikki – varsinkin Bellan ja Edwardin – ja hän ymmärtää mitä hänen ympärillään tapahtuu kun Volturit saapuvat. Jacob antaa Renesmeelle lempinimeksi "Nessie", koska hänen mielestään koko nimi on liian pitkä. Bella ei pidä siitä, että hänen lapsensa nimi tulee Loch Nessin hirviöstä. Renesmee kasvaa fyysistä kasvua noin seitsemän vuotta, kunnes hän on täysikasvuinen, ja ikääntyminen loppuu.


title: Luettelo Houkutus-sarjan hahmoista

text: Volturit ovat vampyyriryhmä, joka asuu Volterrassa, Italiassa. He ovat kuin vampyyrien "kuninkaallisia", jotka ovat eläneet yli 3 000 vuotta ja toimivat kuin poliisit vahtien, että vampyyrien olemassaolo pysyy salassa ihmisiltä. Volturien vartiosto koostuu 32 jäsenestä. He lähettävät usein muita matkustamaan Volterrasta estääkseen yli-intoilevia ryhmiä ja pettureita paljastamasta lajiaan. Heitä suojelee muutama voimakas vampyyri, jotka on otettu joukkoon voimiensa ja taitojensa takia. Carlisle on kerran viipynyt ryhmän vieraana, mutta lähti, koska ei halunnut satuttaa ihmisiä, vaan perusti oman ryhmänsä Yhdysvaltoihin. Kun Edward "Uudessakuussa" lähtee Italiaan tapaamaan Voltureita ja Bella saapuu pelastamaan Edwardin itseltään, Volturit tajuavat, että Bella tietää heidän salaisuutensa. Salaisuuden säilyttämiseksi Volturit päättävät, että Bella täytyy joko muuttaa vampyyriksi tai tappaa. He päästävät Bellan kuitenkin menemään kun saavat lupauksen, että hänestä tulee pian vampyyri. "Aamunkoissa" Irina-niminen vampyyri varoittaa Voltureita Bellan ja Edwardin tyttärestä, Renesmeestä, jota hän luulee kuolemattomaksi vampyyrilapseksi. Volturit matkustavat Forksiin tuhoamaan Renesmeen ja muut Cullenit, mutta lähtevät ymmärtäessään Nahuelin (toisen puolivampyyrin) kertomuksen ansiosta, ettei puolivampyyreista ole uhkaa vampyyreille. Volturit ovat kutsuneet Carlislen, Edwardin, Alicen, Katen, Benjaminin, Zafrinan ja Bellan liittymään heihin, mutta kaikki ovat kieltäytyneet.James on verenhimoinen vampyyri, joka esiintyy kirjasarjan ensimmäisessä osassa "Houkutus". Ihmisverta juova James, hänen tyttöystävänsä Victoria ja Laurent sattuvat paikalle Cullenin perheen viettäessä aikaa Bellan kanssa ja James ottaa tytön uudeksi saalistuskohteekseen. Hän alkaa jäljittää tyttöä, joka pakenee Arizonaan, Phoenixiin. James löytää Bellan kotiin ja hämää häntä puhelinsoitolla tulemaan vanhalle balettistudiolle. Bella huomaa joutuneensa ansaan ja yrittää paeta, mutta ei pysty taistelemaan vampyyria vastaan. Edward ja muut Cullenit löytävät studiolle, mutta James on jo ehtinyt purra Bellaa. Edward saa kuitenkin imettyä myrkyn Bellasta, joka pysyy ihmisenä. James otetaan kiinni, ja Cullenit tuhoavat hänet ainoalla keinolla, jolla vampyyrin voi tappaa. He repivät Jamesin palasiksi ja polttavat jäänteet. Myöhemmissä osissa Jamesin entinen rakastettu Victoria yrittää kostaa Jamesin kuoleman Culleneille ja Bellalle. James on myös jäljittäjä, ja hänellä on "tappava" hajuaisti. Ainoat jotka ovat selvinneet Jamesin tuholta ovat Alice ja Bella. Vuonna 2008 tehdyssä elokuvassa "Twilight – Houkutus" Jamesia esittää Cam Gigandet.


title: Luettelo Houkutus-sarjan hahmoista

text: Laurent on vampyyri, joka kuuluu Jamesin johtamaan vampyyrikolmikkoon. Toisia ryhmän jäseniä rauhanomaisempi Laurent ei halua ottaa osaan Jamesin ja Victorian aloittamaan Bellan jahtaamiseen vaan lähtee Carlislen suosituksesta Alaskaan Denalin vampyyriyhteisöön, joka elää Cullenien perheen tavoin ainoastaan eläinten verellä. Yhteisössä ollessaan Laurentista tulee läheinen erään sen jäsenen, Irinan, kanssa. Hän juo kuitenkin yhä salaa ihmisverta ja pitää yhteyttä Victoriaan. "Uudessakuussa" hän suostuu tekemään palveluksen Victorialle ja matkustaa Forksiin tiedustelemaan Culleneista. Forksissa hän törmää Bellaan ja yrittää Victorian mieliksi tappaa tämän. Ennen kuin Laurent ehtii tappaa Bellan hän joutuu ihmissusien hyökkäyksen kohteeksi ja saa yhteenotossa surmansa. Hänen tyttöystävänsä Denalin lauman Irina on katkera siitä, että sudet tappoivat Laurentin ja haluaa kostaa. Elokuvasarjan kahdessa ensimmäisessä elokuvassa Laurentia näyttelee Edi Gathegi.


title: Luettelo Houkutus-sarjan hahmoista

text: Victoria on vampyyri ja Jamesin rakastajatar. Ulkonäöltään Victoria kuvataan punahiuksiseksi kauniiksi naiseksi, jolla on punaiset silmät. Hän esiintyy ensi kertaa sarjan ensimmäisessä osassa "Houkutus". Hän kuuluu Jamesin ja Laurentin ryhmään ja auttaa Jamesia metsästämään Bellaa. Sarjan toisessa osassa "Uudessakuussa" Victoria haluaa kostaa Culleneille ja Bellalle Jamesin kuoleman, mutta Forksia suojelevat ihmissudet vaikeuttavat hänen pääsyään takaisin kaupunkiin. Kirjasarjan kolmannessa osassa "Epäilys" Victoria suunnittelee edelleen kostoa. Hän kokoaa vastasyntyneiden vampyyrien armeijan, sillä vastasyntyneet eivät voi hallita verenhimoaan haistaessaan ihmisen veren, ja matkaa heidän kanssaan Forksiin kohtaamaan Cullenit taistelussa. Victoria ajautuu taisteluun Edwardin kanssa ja joutuu tämän tuhoamaksi saamatta kostoaan. Edward uskoo Victorian omaavan kyvyn joka kertoo hänelle milloin kannattaa paeta paikalta. Elokuvasarjan kahdessa ensimmäisessä osassa "Twilight – Houkutus" ja "Twilight – Uusikuu" Victoriaa esittää Rachelle Lefevre, ja vuonna 2010 ilmestyvässä elokuvassa "Twilight – Epäilys" häntä esittää Bryce Dallas Howard.


title: Luettelo Houkutus-sarjan hahmoista

text: Riley Biers on yksi Victorian luomista vastasyntyneistä vampyyreista kirjassa "Epäilys". Victoria muuttaa Rileyn tämän ollessa noin Bellan ikäinen. Riley on kuvattu pitkäksi ja lihaksikkaaksi, jolla on kirkkaanpunaiset silmät ja vaaleat hiukset. Kun Riley on kerännyt jonkinlaista kontrollia verenhimonsa suhteen, hän auttaa Victoriaa tämän vastasyntyneiden vampyyrien kanssa. Hän hoitaa työnsä vastuuntuntoisesti, sillä on rakastunut Victoriaan. Victoria teeskentelee tuntevansa samoin Rileyta kohtaan. Lopulta taistelussa vastasyntyneet Cullenien perhettä vastaan "Epäilyksen" lopussa, Edward yrittää selittää Rileylle, että Victoria on valehdellut rakkaudestaan Rileyta kohtaan. Ensin Edward yrittää saada Rileyn lopettamaan taistelun, mutta koska Riley uskoo Victorian rakastavan häntä, hän taistelee. Edward tappaa hänet Seth Clearwaterin avustuksella. Elokuvassa "Twilight – Epäilys" Rileyta näyttelee Xavier Samuel.


title: Luettelo Houkutus-sarjan hahmoista

text: Bree Tanner on yksi Victorian luomista vampyyreista. Stephenie Meyer kirjoitti Breen näkökulmasta erillisen novellin "Bree Tannerin lyhyt elämä". Breen isä on lyönyt häntä Breen äidin jätettyä tämän. Bree karkasi kotoa ja asui Seattlen kaduilla, kun Riley löysi hänet. Riley tarjosi Breelle juustohampurilaisen, ja tämän jälkeen vei hänet Victorialle, joka teki Breestä vampyyrin. Bree, samalla tavalla kuin muutkin vampyyrit, uskoi alkuperäisiin vampyyritarinoihin, joten pelkäsi tämän takia aurinkoa ja roviota. Myöhemmin Breen hyvän ystävän Diegon näyttäessä Breelle nämä tarinat epätosiksi, hän oli helpottunut ja oli aikeissa kertoa tästä Rileylle. Hän on tottunut elämäänsä vampyyrina, muttei silti ymmärrä, miksi Riley luo uusia vampyyreita. Bree pitää lukemisesta ja hän on rakastunut Diegoon ja Diego häneen. Lopussa selviää, että Victoria oli tappanut Diegon. Carlisle olisi ollut valmis säästämään tytön hengen, jos hän lupaa käyttäytyä, mutta Volturit eivät halunneet säästää yhdenkään vastasyntyneen henkeä ja surmaavat Breen "Epäilyksen" lopussa. Breetä näyttelee Jodelle Ferland.


title: Luettelo Houkutus-sarjan hahmoista

text: Zafrina, Senna ja Kachiri ovat Amazonilla asuvan vampyyriryhmän jäseniä. He esiintyvät neljännessä osassa "Aamunkoi". Cullenit kutsuvat heidät todistamaan Voltureille, ettei Renesmee ole kuolematon lapsi. Zafrinan erikoiskyky on luoda illuusioita,eli luoda kuvia vampyyrien/ihmisten mieleen. Hänen ja Renesmeen välillä kehittyy vahva ystävyyssuhde, sillä Renesmee pitää hänen kyvystään luoda kauniita kuvia mieleen. Renesmeen äiti Bella lupaa viedä tyttärensä vierailulle Zafrinan luo joskus tulevaisuudessa. "Twilight – Aamunkoissa" Zafrinaa näyttelee Judi Shekoni ja Sennaa Tracey Higgins.


title: Luettelo Houkutus-sarjan hahmoista

text: Peter ja hänen puolisonsa Charlotte, Mary ja Randall ovat Amerikan paimentolaisina eläviä vampyyreita. Peter on Jasperin hyvä ystävä, joka auttoi Jasperia pakenemaan entisestä elämästään uusien vampyyrien luojana. Vaikka Peter ruokkiikin itseään ihmisverellä, hän ei hyväksy sitä, että uudet vampyyrit teloitetaan heidän hyötynsä huvettua. Menneisyydessään Jasper asui Peterin ja Charlotten kanssa, mutta päätti kuitenkin lähteä, koska hän aisti ihmisuhriensa tunteet, eikä siksi kyennyt enää elämään tappamalla ihmisiä. "Twilight – Aamunkoissa" Peteriä näyttelee Erik Odom, Charlottea Valorie Curry, Marya Toni Trucks ja Randallia Bill Tangradi.


title: Luettelo Houkutus-sarjan hahmoista

text: Tanya, Carmen, hänen puolisonsa Eleazar, Kate ja myöhemmin Garrett ovat Denali-vampyyriryhmän jäseniä. Kuten Cullenit, Denali-ryhmäkin tyydyttää janonsa eläinten verellä ihmisveren sijaan. He ovat hyvissä väleissä Culleneiden kanssa, vaikka suhde onkin hermostunut "Epäilyksen" aikana, Victorian ilmestyessä kuvioihin. Tanya on heidän johtajansa ja hänellä kuvaillaan olevan vaaleat hiukset, joissa on mansikanpunaisia vivahteita. Hänen puheestaan on vielä havaittavissa hienoinen venäläinen aksentti ajoilta jolloin hän oli vielä ihminen. Hän oli kerran kiinnostunut Edwardista, vaikka Edwardilla ei ollutkaan samoja tunteita Tanyaa kohtaan. Carmen puhuu sujuvasti espanjaa ja oli ensimmäinen, joka kuunteli eikä pelännyt Renesmeetä. Eleazar on Volturien entinen jäsen ja puhuu myös sujuvasti espanjaa, ja hänellä on kyky tunnistaa muiden vampyyreiden lahjat. Garrett on pitkähkö vampyyri, jolla on pitkät hiekanväriset hiukset joita hän pitää sidottuina niskassaan. Hän on seikkailija ja kertoo olevansa amerikkalainen patriootti. Hän liittyi Denaliin "Aamunkoissa" ja hänestä tulee Katen puoliso. Kate kuvataan kauniiksi blondiksi. Hänen erikoiskykynsä on luoda sähköinen kerros ihonsa päälle, jolla hän voi antaa sähköiskuja muille. Hän opettaa Bellaa käyttämään tämän henkistä suojakilpeä suojaamaan ympärillä olevia.


title: Luettelo Houkutus-sarjan hahmoista

text: Sasha, Vasilii ja Irina olivat Denali-ryhmän entisiä jäseniä. Sasha loi Tanyan, Katen, Irinan ja Vasiliin. Volturit kuitenkin teloittivat hänet, koska hän loi kuolemattoman lapsen, Vasiliin. Siitä syystä molemmat, sekä Sasha että Vasili tuhottiin. Irina on Laurentin entinen ystävä. Hän kantaa kaunaa ihmissusia vastaan, koska he tuhosivat Laurentin, mutta tulee tekemään sovintoa Culleneiden kanssa "Aamunkoissa". Ennen kuin hän pystyy puhumaan heille, hän näkee Renesmeen ja olettaa, että hän on kuolematon lapsi ja kertoo uusikuussa Voltureille. Havaittuaan, ettei Renesmee ole kuolematon lapsi, Volturit tuhoavat Irinan tämän virheen takia ja palaavat kotiin.


title: Luettelo Houkutus-sarjan hahmoista

text: "Twilight – Aamunkoissa" Garrettia näyttelee Lee Pace, Irinaa Maggie Grace, Eleazaria Christian Camargo, Katea Casey LaBow, Carmenia Mía Maestro ja Tanyaa MyAnna Buring.


title: Luettelo Houkutus-sarjan hahmoista

text: Amun, Kebi, Benjamin ja Tia kuuluvat Egyptin ryhmään. Amun ja hänen puolisonsa Kebi ovat vastahakoisia asettumaan Voltureita vastaan, he todistavat Renesmeen puolesta mutteivät halua taistella. Benjaminilla on korkeat moraaliset arvot, ja hänen kykynsä on kontrolloida luonnonelementtejä: ilmaa, maata, tulta ja vettä. Benjaminin taito on ainutlaatuinen, koska se sisältää fyysistä manipulointia illuusioiden sijaan. "Twilight – Aamunkoissa" Amunia näyttelee Omar Metwally, Kebia Andrea Gabriel, Benjaminia Rami Malek ja Tiaa Angela Sarafyan.


title: Luettelo Houkutus-sarjan hahmoista

text: Alistair,Charles ja Makenna ovat Euroopan paimentolaisia. Alistair on Carlislen hyvä ystävä, vaikka hän ei vierailekaan Culleneilla usein. Hänen erikoiskykynsä on jäljittäminen, vaikka hän ei olekaan yhtä taitava kuin Demetri. Kun hänen pitäisi todistaa Culleneiden puolesta, hän lähtee ennen kuin Volturit saapuvat, koska pelkää heitä. Charles on Makennan puoliso, ja hänen erikoiskykynsä on aistia mikä on totta ja mikä ei. "Twilight – Aamunkoissa" Alistairia näyttelee Joe Anderson.


title: Luettelo Houkutus-sarjan hahmoista

text: Siobhan, Liam ja Maggie ovat Irlannin vampyyriryhmän jäseniä. Liam on erittäin suojeleva Siobhania kohtaan. Siobhan ja Liam ovat puolisoita, ja Siobhanin erikoiskyky on päättää päämääristään, ja saada ne tahdonvoimalla toteutumaan (Siobbhan ei itse usko, että päämääristään päättämisensä olisi kyky; hänen mielestään se johtuu vain hyvästä järjestelystä, mutta Carlisle on eri mieltä.) Siobbhan esimerkiksi päätti kyvyllänsä ettei taistelua tule "Aamunkoissa". Maggie on punahiuksinen ja hänen erikoiskykynsä on aistia milloin toinen valehtelee. Heidät kutsutaan todistamaan Voltureille Culleneiden puolesta "Aamunkoissa". Elokuvassa "Twilight – Aamunkoi" Siobhania näyttelee Lisa Howard, Liamia Patrick Brennan ja Maggieta Marlene Barnes.


title: Luettelo Houkutus-sarjan hahmoista

text: Vladimir ja Stefan kuuluivat 1 500 vuotta sitten romanialaisten vampyyrien ryhmään ja Volturit tuhosivat heidän linnansa. Kapinan jälkeen ilmeni, että Vladimir ja Stefan olivat ainoat selviytyjät ryhmästään. He kantavat kaunaa Voltureita kohtaan ja ovat valmiit tekemään mitä tahansa kostaakseen. "Twilight – Aamunkoissa" Vladimiria näyttelee Noel Fisher ja Stefania Guri Weinberg.


title: Luettelo Houkutus-sarjan hahmoista

text: "Houkutuksessa" ihmissudet eivät ikäänny, jos he muuttuvat säännöllisesti susiksi. He paranevat nopeasti, ovat nopeita ja voimakkaita sekä pystyvät kommunikoimaan telepaattisesti toistensa kanssa ollessaan suden muodossa. "Aamunkoin" lopussa paljastetaan, että Quileute-heimon ihmissudet eivät ole oikeita ihmissusia, koska he eivät muuntaudu kuun liikkeiden mukaan. Sen sijaan he ovat muodonmuuttajia, jotka ottavat susien muodon, kun taas "Kuun lapset" luokitellaan oikeiksi ihmissusiksi.


title: Luettelo Houkutus-sarjan hahmoista

text: Sam Uley on La Pushin ihmissusilauman johtaja. Samin isä, Joshua Uley, hylkäsi hänet ja hänen äitinsä, kun Sam oli vasta pieni. Ennen tuloaan ihmissudeksi hänellä oli romanttisia tunteita Leah Clearwateria kohtaan. Hänen suhteensa Leahiin alkoi kuitenkin hajota muodonmuutoksen jälkeen, koska hän ei saanut kertoa Leahille mikä hänestä oli tullut. Parin seurustelu päättyi lopullisesti, kun Sam leimautui Leahin pikkuserkkuun Emilyyn. Jacobin mukaan Sam tuntee syyllisyyttä petettyään Leahin ja olevansa vastuussa siitä, kuinka katkera Leahista on tullut. Kun Sam on ihmissusi muodossaan hänen turkkinsa on musta ja hän on kaikkein suurin susista kunnes "Aamunkoissa" kerrotaan, että Jacobista on tullut häntä pidempi. Hän on lauman johtaja, mutta ei verellisesti; roolin kuuluisi olla Jacobin, mutta hän antoi Samin johtaa laumaa "Aamunkoihin" saakka. Elokuvasarjassa Samia näyttelee Chaske Spencer.


title: Luettelo Houkutus-sarjan hahmoista

text: Quil on ihmissusi lauman jäsen ja Jacobin "siipimies". Häntä kuvataan erittäin lihaksikkaaksi. Hänet mainitaan vain kerran "Houkutuksessa", mutta "Uudessakuussa" hän on jo yksi tärkeistä hahmoista. Toisin kuin suurin osa muista lauman jäsenistä, hän oli iloinen tullessaan ihmissudeksi, koska hän sai vihdoin ystävänsä takaisin. Sutena Quililla on suklaanruskea turkki. Elokuvasarjassa Quilia näyttelee Tyson Houseman.


title: Luettelo Houkutus-sarjan hahmoista

text: Quil on yksi lauman viidestä jäsenestä. Hän leimaantui Emilyn kaksivuotiaaseen veljentyttäreen, Claireen. Vaikka se vaikuttaa jokseenkin skandaalilta, Jacob selitti, ettei siinä ole tällä hetkellä mitään romanttista ja että Quil tulee olemaan mitä tahansa Claire koskaan tarvitsee ikänsä myötä, veli, ystävä, suojelija ja lopulta rakastaja.


title: Luettelo Houkutus-sarjan hahmoista

text: Embryllä on harmaa turkki jossa on tummia laikkuja ja hän on Jacobin toinen "siipimies". Hän esiintyy muutamaan kertaan "Uudessakuussa" ja "Epäilyksessä". Embry kutsuu Bellaa "vampyyritytöksi, koska hän roikkuu Culleneiden kanssa". Embryn äiti oli Makah-heimon jäsen, eikä Quileutejen; ihmissusigeenit periytyvät isältä pojalle ja Embry on joko Quil Ataeran, Jacob Blackin tai Sam Uleyn velipuoli. Tämä aiheuttaa hieman stressiä laumassa, koska kaikki miehet olivat naimisissa ennen ja jälkeen Embryn syntymän. Vuoden elokuvasarjassa Embryä näyttelee Kiowa Gordon.


title: Luettelo Houkutus-sarjan hahmoista

text: Paulilla kerrotaan olevan vihanpuuskia, mikä aiheuttaa hänen muuttumisen suden muotoon. Paul on yksi suurimmista susista ja hänellä on tumman harmaa turkki. Hän on lauman väkivaltaisin jäsen ja hän vihastuu kuullessaan, että Jacob on kertonut laumasta Bellalle ja muuttuu sen takia sudeksi ja lähes hyökkää Bellan kimppuun. Hänellä ei näytä olevan sairaita ajatuksia Bellaa tai Jacobia kohtaan. "Aamunkoin" toisen osion alussa Paul on leimaantunut Jacobin isosiskoon Racheliin. Se ärsyttää Billyä ja Jacobia, koska hän on aina heidän kotonaan tyhjentämässä jääkaapin; kuitenkin Billy on iloinen, että Rachel jää Paulin takia pidemmäksi aikaa kotiin. Elokuvasarjassa Paulia näyttelee Alex Meraz.


title: Luettelo Houkutus-sarjan hahmoista

text: Jared oli ensimmäinen joka muuttui sudeksi Sam Uleyn jälkeen. Hän on yksi lauman viidestä leimaantuneesta jäsenestä; hän leimaantui Kimiin, tyttöön joka istui hänen vieressään luokassa. Ennen kuin hänestä tuli ihmissusi hän ei ikinä huomannut Kimiä, mutta muodonmuutoksen jälkeen hän katsoi tyttöön uudestaan ja leimaantui häneen. Elokuvasarjassa Jaredia näyttelee Bronson Pelletier.


title: Luettelo Houkutus-sarjan hahmoista

text: Leah on ainoa naispuolinen ihmissusi Quileute-heimon historiassa. Hän muuttui ihmissudeksi "Uudenkuun" tapahtumien aikoihin, samoihin aikoihin kuin hänen pikkuveljensä Seth. Tämän muuttumisen on kerrottu aiheuttaneen heidän isänsä Harryn äkillisen sydänkohtauksen ja kuoleman. Leah seurusteli Sam Uleyn kanssa vuosia, kunnes hänen pikkuserkkunsa Emily tuli vierailulle ja Sam leimaantui häneen. Näin Sam jätti Leahin murtuneine sydämineen Emilyn takia. Se teki Leahista katkeran ja kyynisen.


title: Luettelo Houkutus-sarjan hahmoista

text: "Aamunkoissa" Leah liittyy Jacobin laumaan, jotta pääsisi eroon Samista. Hän jakaa Jacobin kanssa muutamia uskoja ja juttutuokioita. Kun hän viettää enemmän aikaa Jacobin laumassa, hänestä tulee iloisempi ja se tekee huomattavia muutoksia hänen asenteeseensa, sillä hänestä tulee vähemmän kiukutteleva ja positiivisempi. Myöhemmin kirjassa Jacobin ja Leahin tunteet toisiaan kohtaan muuttuvat ystävällisiksi. Ihmisenä häntä on kuvattu kauniiksi Bellan ja Jacobin silmin. Sutena hän on pienempi kuin muut, vaalean harmaa ja nopein kaikista susista. Elokuvassa "Twilight – Epäilys" Leahia näyttelee Julia Jones.


title: Luettelo Houkutus-sarjan hahmoista

text: Seth on Leahin pikkuveli ja La Pushin lauman jäsen. Hänellä on hiekanvärinen turkki. Hän muuntautuu ihmissudeksi "Uudenkuun" tapahtumien aikoihin, samoihin aikoihin kuin hänen siskonsa. "Uusikuussa" ja "Epäilyksessä" hän pitää Jacobia "idolinaan" ja Bella kuvasi hänen muistuttavan Jacobia nuorempana. Aamunkoi osa 1, Seth jättää Samin lauman seuratessaan Jakea pelastaessaan Bellan. Koska Leah ei halua että pikkuveljensä jäisi yksin hänkin liittyy seuraan. Seth pysyy Bellan ja Edwardin kanssa "Epäilyksessä", kun uudet vampyyrit hyökkäävät, vaikka onkin vain 15-vuotias. Seth ilmestyy myös Edwardin ja Bellan häihin "Aamunkoissa". Edwardin mukaan hänellä on erittäin puhtaat ja rehelliset ajatukset. Elokuvassa "Twilight – Epäilys" Sethiä näyttelee Boo Boo Stewart.


title: Luettelo Houkutus-sarjan hahmoista

text: Collin ja Brady ovat kaksi uusinta lauman sutta. "Epäilyksessä" heidän kerrotaan muuttuneen susiksi 13-vuotiaina ja he esiintyvät "Aamunkoissa" osana Samin laumaa.


title: Luettelo Houkutus-sarjan hahmoista

text: "Aamunkoissa" esiintyy myös seitsemän muuta sutta. Nämä "nimettömät" sudet ovat luultavasti erittäin nuoria sillä heidän tassunsa ovat isommat ja he ovat kooltaan pienempiä. Heidän oletetaan muuttuneen susiksi, koska Culleneilla vieraili niin monta vampyyriä.


title: Luettelo Houkutus-sarjan hahmoista

text: Ephraim on Billy Blackin isoisä ja viimeinen Quileute heimon päällikkö.


title: Luettelo Houkutus-sarjan hahmoista

text: Charlie Swan on Bellan isä ja Renéen entinen aviomies. Vuoden 2008 elokuvassa häntä esittää Billy Burke. Hän työskentelee Forksin pikkukaupungin poliisipäällikkönä. Charlie meni naimisiin Renéen kanssa kun he valmistuivat high schoolista. Pian he saivat tyttärensä Bellan. Muutaman vuoden sisällä Renée erosi Charliesta ja muutti pois Forksista. Sen jälkeen Charlie näki tytärtään Bellaa kesäisin tämän vieraillessa Forksissa. Renéen mentyä naimisiin Phil Dwyerin kanssa Bella muuttaa isänsä luokse Forksiin, ja Charlie totuttelee elämään teini-ikäisen tyttärensä kanssa. Charlien hyviä ystäviä ovat Billy Black ja Harry Clearwater, joiden kanssa hän käy kalassa ja katsoo urheilua televisiosta. Aluksi Charlie suhtautuu epäilevästi Bellan poikaystävään Edward Culleniin, mutta pitää tämän siskosta Alice Cullenista. Charlie pitää pitkään Jacobia parempana kumppanina Bellalle, mutta oppii hyväksymään Edwardin ja antaa siunauksensa hänen ja Bellan suhteelle. "Aamunkoissa" hän on mukana Bellan häissä ja viettää myöhemmin aikaa tyttärentyttärensä Renesmeen kanssa saatuaan tietää Cullenien yliluonnollisen salaisuuden. "Aamunkoissa" paljastetaan hänen seurustelevan Harryn lesken Sue Clearwaterin kanssa.


title: Luettelo Houkutus-sarjan hahmoista

text: Renée Dwyer (ent. Renée Swan) on Bellan äiti ja Charlien entinen vaimo. Vuoden 2008 elokuvassa häntä esittää Sarah Clarke. Renée meni lukion suoritettuaan naimisiin Charlie Swanin kanssa, ja he saivat Bellan. Pian tytön syntymän jälkeen Renée kuitenkin jätti Charlien ja muutti pois Forksista. Hän päätyi lopulta asumaan Arizonan Phoenixiin, missä hän kasvatti tyttärensä Bellan. Sarjan alkaessa Renée on juuri mennyt naimisiin baseball-pelaaja Phil Dwyerin kanssa. Miehensä työn takia Renéen on matkustettava ympäri maata, minkä vuoksi Bella muuttaa isänsä Charlien luo Forksiin. Muuton jälkeen Bella ja Renée, joilla on aina ollut läheiset välit, kirjoittelevat toisilleen usein sähköpostia. "Aamunkoissa" Bella pelkää kertoa äidilleen kihloistaan Edwardin kanssa, sillä omasta kokemuksestaan karaistunut Renée pitää teini-ikäisten avioliittoja järjettöminä. Renée kuitenkin uskoo Bellan olevan muita järkevämpi ja antaa parille siunauksensa. Muututtuaan vampyyriksi Bella ei ota yhteyttä äitiinsä tietäen ettei tämä suhtautuisi asiaan hyvin. Renéellä on Bellan kautta yksi lapsenlapsi, Renesmee Cullen. Renesmeen etunimi on sekoitus Renéen ja Edwardin äidin Esmen nimistä.


title: Luettelo Houkutus-sarjan hahmoista

text: Phil Dwyer on Bella Swanin isäpuoli ja hänen äitinsä Renée Dwyerin toinen aviomies. Phil työskentelee baseball-pelaajana ja joutuu työnsä vuoksi muuttamaan usein ja matkustelemaan ympäri Yhdysvaltoja. Sarjan ensimmäisessä kirjassa "Houkutus" Phil ja Renée ovat äskettäin menneet naimisiin, ja Bella tarjoutuu muuttamaan isänsä Charlie Swanin luokse, jotta pariskunta saisi matkustella rauhassa. Myöhemmin Phil ja Renée asuvat esimerkiksi Floridan Jacksonvillessä. Vuonna 2008 valmistuneessa elokuvassa Philiä näyttelee Matt Bushell.


title: Luettelo Houkutus-sarjan hahmoista

text: Billy Black on Jacobin isä ja Swanien vanha perhetuttava. Vuonna 2008 tehdyssä elokuvassa Billyä esittää Gil Birmingham. Jacobin isä Billy asuu La Pushissa, hieman Forksin ulkopuolella, intiaanireservaatissa. Billy on Bellan isän Charlie Swanin hyvä ystävä ja perheen vanha tuttava jo vuosien takaa. Billy ja Charlie viettävät paljon aikaa yhdessä kalastelemassa ja katselemalla koripallo-otteluita. Ihmissudet ja vampyyrit eivät tule toimeen keskenään, ja Billy inhoaa Edwardia varoittaen Bellaa pysymään kaukana Culleneista. Billyllä on Jacobin lisäksi kaksostyttäret Rachel ja Rebecca. Hänen vaimonsa Sarah kuoli ennen kirjasarjan alkua auto-onnettomuudessa.


title: Luettelo Houkutus-sarjan hahmoista

text: Harry Clearwater on Leahin ja Sethin isä ja Sue Clearwaterin aviomies. Graham Greene esittää Harrya vuoden 2009 elokuvassa "Twilight – Uusikuu". Hän kuuluu Quileute-intiaaniheimoon, asuu perheineen La Pushin intiaanireservaatissa ja on mukana heimon neuvostossa. Hän on Bellan isän Charlie Swanin ja Jacobin isän Billy Blackin hyvä ystävä. Harry kuolee Uudessa kuussa saatuaan sydänkohtauksen. Hänen hautajaisensa saavat osittain aikaan Edwardin väärinkäsityksen, että Bella olisi kuollut.


title: Luettelo Houkutus-sarjan hahmoista

text: Sue Clearwater on Leahin ja Sethin äiti sekä Harry Clearwaterin vaimo ja myöhemmin tämän leski. Sue asuu perheineen La Pushin intiaanireservaatissa. Sue jää leskeksi aviomiehensä Harryn kuollessa "Uudessakuussa" ja ottaa miehensä paikan heimon neuvostossa. "Aamunkoissa" paljastetaan Suen seurustelevan Charlien kanssa.


title: Luettelo Houkutus-sarjan hahmoista

text: Emily Young on Sam Uleyn morsian ja Leah Clearwaterin pikkuserkku. Samin vielä tapaillessa Leahia hän leimautuikin tämän serkkuun Emilyyn. Emily on kuvattu seuraavasti: Kasvojen oikeaa puolta peitti kolme punaista hiusrajasta leukaan ulottuvaa juovaa; ne olivat yhä tummanpuhuvat vaikkakin parantuneet jo ajat sitten. Tumman, mantelin muotoisen silmän nurkasta lähti alaspäin yksi juova, toinen taas oli vääntänyt hänen suupielensä pysyvään irveeseen. Emilyllä on kuparinvärinen iho ja kaarevat mustat hiukset. Emilyn haavojen kerrotaan syntyneen, kun Sam menetti itsehillintänsä silmänräpäykseksi ja Emily oli liian lähellä. Välikohtauksesta huolimatta pari rakastaa toisiaan kovasti. Toinen puoli hänen kasvoistaan on uskomattoman kaunis, kuten hän olikin ollut kokonaan ennen onnettomuutta. Kun tätä kuvaillaan kirjassa "Uusikuu", Emilyllä ei näytä olevan mitään Samia tai tämän laumaa vastaan. Bella ajattelee Emilyn lauman äidillisenä kuvana, sillä tämä valmistaa heille ruoan, on ainoa naispuolinen talossa ja pitää laumasta huolta ja hänen ovensa on aina avoinna laumalle. Sekä vuonna 2009 että vuonna 2010 kuvatussa elokuvassa Emilyä esittää Tinsel Korey.


title: Luettelo Houkutus-sarjan hahmoista

text: Tyler Crowley on eräs Bellan koulutovereista. Ensimmäisessä osassa "Houkutus" hän on vahingossa ajaa Bellan yli autollaan melkein tappaen tämän. Edward kuitenkin pelastaa tilanteen täpärästi. Onnettomuudesta järkyttynyt Tyler yrittää hyvittää tapahtuneen Bellalle ja pyytää tyttöä kanssaan päättäjäistansseihin saaden Bellalta kielteisen vastauksen. Tyler vaatii saada viedä Bellan päättäjäisiin ja väittää koko koululle menevänsä tämän kanssa tansseihin, mikä ärsyttää Bellaa suuresti.


title: Luettelo Houkutus-sarjan hahmoista

text: Mike Newton on Bellan koulutoveri. Vuonna 2008 tehdyssä elokuvassa häntä esittää Michael Welch. Mikella on kirjoissa melko pieni rooli. Hän on Bellan koulutoveri, joka ihastuu nopeasti tyttöön tämän muutettua Forksiin. Bella kuitenkin pitää Mikea vain ystävänään. "Houkutuksessa" Mike pyytää Bellaa mukaansa koulun tanssiaisiin, mutta saa kielteisen vastauksen sillä Bella käyttää Seatlessa käynttiä tekosyynä. Lopulta Mike pyytää Jessica Stanleya, joka on ihastunut Mikeen. Mike ja Bella ovat samassa urheiluliikkeessä töissä toisessa osassa "Uusikuu". "Aamunkoissa" Mike osallistuu yhdessä Jessican kanssa Bellan ja Edwardin häihin.


title: Luettelo Houkutus-sarjan hahmoista

text: Jessica Stanley on Bellan koulutoveri ja ystävä. Vuonna 2008 tehdyssä elokuvassa häntä esittää Anna Kendrick. Jessica on Bellan ystävä. Ensimmäisessä kirjassa "Houkutus" he ovat hyviä ystäviä. "Uudessakuussa" heidän ystävyytensä joutuu koetuksella Bellan murruttua Edwardin lähdön jälkeen. Jessica pitää Mike Newtonista ja yrittää saada tämän huomion keinolla millä hyvänsä. "Aamunkoissa" Jessica nähdään Bellan häissä yhdessä Mike Newtonin kanssa.


title: Luettelo Houkutus-sarjan hahmoista

text: Eric Yorkie on Bellan koulutoveri. Hän on kiinalainen. Vuoden 2008 elokuvassa Ericiä esittää Justin Chon. Eric on Bellan luokkatoveri, joka on oitis kiinnostunut tytöstä tämän muutettua Forksiin. Häntä kuvataan "yliavuliaaksi shakkikerholaiseksi". Hän on erittäin pitkä, ja hänellä on tummat hiukset. Eric pyytää Bellaa kanssaan koulun tansseihin, mutta Bella kieltäytyy ja valehtelee menevänsä Jacksonvilleen sinä viikonloppuna.


title: Luettelo Houkutus-sarjan hahmoista

text: Angela Weber on Bellan koulutoveri. Vuoden 2008 elokuvassa häntä esittää Christian Serratos. Angela on kirjassa kuvattu pitkäksi, ujoksi, hiljaiseksi ja hyvin kiltiksi tytöksi. Hänellä on ruskeat hiukset, ruskeat silmät ja silmälasit. Angelalla ei ole suurta roolia kirjoissa, mutta "Epäilyksessä" hänestä ja Bellasta tulee kuitenkin hyvät ystävät. "Aamunkoissa" hänet nähdään Bellan ja Edwardin häissä. Hänen isänsä lukee Bellan ja Edwardin valan, ja Angela itse saa kiinni Bellan heittämän kukkakimpun. Angela seurustelee Ben nimisen pojan kanssa.


title: Antony Gormley

text: Antony Gormley (s. 30. elokuuta 1950 Lontoo) on englantilainen kuvanveistäjä. Hänen tunnetuimmat julkiset teoksensa ovat "Angel of the North" (1998) Gatesheadissa Englannissa ja "Another Place" (1997) Liverpoolin lähellä.


title: Antony Gormley

text: Gormley varttui Kentissä. Hän suoritti tutkinnon arkeologiassa, antropologiassa ja taidehistoriassa Trinity Collegessa Cambridgessa. Sen jälkeen hän matkusti Intiaan ja Sri Lankaan opiskelemaan buddhalaisuutta. Palattuaan Lontooseen 1974 Gormley opiskeli Central School of Artissa ja Goldsmiths Collegessa ja päätti jatko-opintonsa kuvanveistossa Slade School of Artissa 1979. Hänen uraansa tuki varhaisvaiheessa brittiläinen kuraattori Nicholas Serota.


title: Antony Gormley

text: Viimeisten kolmenkymmenen vuoden aikana Gormley on uudistanut ihmisen kuvaa kuvanveistossa tutkimalla vartaloa muistin ja muodonmuutoksen sijaintipaikkana käyttäen omaa vartaloaan subjektina, työvälineenä ja materiaalina. Vuoden 1990 jälkeen hän on tutkinut suurikokoisissa teoksissaan "Allotment", "Critical Mass", "Another Place", "Domain Field", "Inside Australia" ja "Blind Light" ihmiseloa yhteisenä aineksena sekä itsen että toiseuden suhdetta.


title: Antony Gormley

text: Gormley kuvaa työtään ”yrityksenä aineellistaa paikka läsnäolon toisella puolella, jossa me kaikki elämme”. Monet hänen teoksistaan perustuvat hänen omasta vartalostaan otettuihin muotteihin tai ”kaikkein lähimmälle kokemukselle, mitä voin aineesta saada ja olemalla ainoa osa materiaalia, jonka sisällä olen”. Hänen työnsä ei yritä muokata vartaloa esineenä vaan paikkana, ja tehdessään sellaisia töitä, jotka sulkevat tietyn vartalon piiriinsä, hän yrittää tunnistaa kaikille ihmisille yhteisen tilanteen. Teokset eivät ole symbolisia vaan osoittavia: jälkiä todellisen vartalon todellisista ilmiöistä ajassa.


title: Antony Gormley

text: Englannissa Gormleyn teoksia on ollut esillä runsaasti, ja hänellä on ollut yksityisnäyttelyitä Louisiana-museossa Tanskassa, Corcoran-galleriassa Washingtonissa, Irlannin nykytaiteen museossa Dublinissa ja Kölnischer Kunstvereinissa Saksassa. Hänen teostensa suuri näyttely "Blind Light" oli Lontoon Hayward Galleryssa vuonna 2007.


title: Antony Gormley

text:
Gormley on osallistunut yhteisnäyttelyihin, kuten Venetsian biennaaliin ja Kasselin documenta 8:aan. Gormleyn yhteisöteos oli vuonna 2006 Sydneyn biennaalin yhteydessä toteutettu "Asian Field", joka koostui 350 kiinalaisen tekemästä 180 000 pienestä savihahmosta.
Gormley on myös tehnyt töitä tanssi- ja teatterinäyttämöille. Hän toimi yhdessä koreografien, tanssitaiteilijoiden ja säveltäjien kanssa produktiossa, joka esitettiin Lontoossa 2005, ja sen jälkeen produktio sai kansainvälisen kiertueen. Hän suunnitteli lavastuksen ja teki mallit tanssijoista, joita esityksessä käytettiin. Hän on myös tehnyt yhteisteoksen Kiinassa Shaolinin temppelissä.


title: Antony Gormley

text: Lukuisista Gormleylle myönnetyistä palkinnoista ja ansiomerkeistä tunnetuin on Turner-palkinto, joka myönnettiin 1994.